

gelê Kurd kir û got ku mafê Kurdan 
jî yê yekbûn û serxwebûnê heye. 
Hoşyar Zêbarî anî ziman ku ti kes li 
hemberî van gotinên Qeddafî der- 
neketiyê, tenê Wezîrê Derve yê Sû- 
riyê, Welîd Mûalîm, bersiva Qeddafî 
daye û gotiye ku ew ne ligel dirust- 
kirina dewleteke Kurdî ne. 

Bersiva Muemer Qeddafîya ji bo 
Wezîrê Derveyê Sûriyê di rûpela 
ll’an de bixwîn. 


Serokdewletê Lîbyayê Muemer Qed- 
dafî bi kiryarên xwe yên seyr gelek 
caran balê dikşîne ser xwe. Muemer 
Qeddafî herwiha bi helwesta xwe ya 
pîştevan ji bo gelê Kurd jî tê naski- 
rin. Di hevpeyvînek taybet ligel Rû- 
dawê de, Wezîrê Derve yê îraqê 
Hoşyar Zêbarî behsa zirveyek Wezî- 
rên Derve yên welatên Erebî li Lî- 
byayê dike û dibeje ku Muemer 
Qeddafî di wê zîrveyê de li peşberî 
hemû wezîrên amade piştevaniya 


Nivîskara oldar a Tirk 
Sabîha Unlu: 


Serxwebûn 
mafê Kurdan e! 

►4 


Endamê Konseya Serokatiya 
KCK’ê Bozan Tekin: 



Em ê çawa agirbestê 
dirêj bikin? 

►3 

Di zîrveya Wezîrên Derve yên welatên Ereban de 


Qeddafî serxwebûna 
Kurdan parast 


Dadgeh Cehşan 
efû nake! 

L i Başûrê Kurdistanê, di dema 
Saddam Hûseyîn de, Betal- 
yonên Parastina Nîştîmanî (grû- 
pên cehşan) ji bo serokên 
bêtiriya eşîrên Kurdan û hin ke- 
satiyên navdar ên civakê jî, 
hatin avakirin û ji serokên wan 
re digotin Misteşar (şêwir- 
mend). 

Dema di sala 1991'an li wê 
beşa welat serhildan çêbû, sero- 
katiya Eniya Kurdistanî efû ji bo 
wan cehşan derxist. Lê roja ll'î 
Cotmeha 2010'an Dadgeha Bi- 
lind a Tawanên îraqê fermana 
girtina 258 ji wan şêwirmend û 
cehşên Kurd derxist, bi mebesta 
beşdarîkirina wan di prosesa 
Enfala dijî gelê Kurd de. Serokê 
Rêxistina Enfalên Kurdistanê, 
Zeman Ebde, dibêje biryara Be- 
reya Kurdistanî van cehşan ji 
dadgehê rizgar nake: "Di warê 
yasayî de jî ew li ber efûyê nak- 
evin, ji ber ev mafê şexsî yê 
xelkê ye." ^5 





SERE 


Hurriye 


Vay şerersiz 

Gotinên Ozkok lê 
vegerandin 


Kurdan li Essenê, bi goti- 
nên wî yên li hemberê 
Ahmat Kaya, Ertugrul 
Ozkok şermezar kirin k-2 


Tîma Xencerê 
dîsa derket 

T îma Xencerê ku di nava Kur- 
dan de weke tîma kontr-ge- 
rîlla tê nasîn û sala borî 2 
endamên DTP'ê kuştin, niha 
dîsa kete rojevê. Endamên vê 
tîmê kincên gerîllayên PKK'ê li 
xwe dikin û li gundan digerin. Li 
gorî çavkaniyan, komeke nêzî 
60 kesî ku di nava wan de îtiraf- 
karên PKK'ê jî hene, di meha Re- 
mezanê de li çendîn gundên 
Herêma Garzanê geriyan û ji 
gundiyan pere xwastine û ew bi 
kuştinê tehdîd kirin. Serkêşê vê 
tîmê jî kesekî bi navê Koç Usteg- 
men e û ew niha li Şirnexê di 
alayê de li ser kar e. ^4 

Serokê Yekîtiya Parlamenterên Kurdistanê, piştî hevdîtina bi Karayilan re: 


Em ê hêlên sor ên netewî deynin 

Roja 24'ê Cotmehê endamên Yekitiya Parlamenterên Kurdistanê li Qendîlê serdana Karayilan kirin 


Hewlêr (Rûdaw) - Serokê Yekî- 
tiya Parlamenterên Kurdistanê, 
Nîmet Ebdulla, ragihand ku ew ji 
bo nexşerêya Kongreya Netewî ya 
Kurd, dixwazin civînekê saz bikin 
û biryar e di dahatû de ev civîn bê 
sazkirin û got: "Ji bo vê armancê 
em ê ligel aliyên siyasî baxivin." 

Roja 24'ê Cotmeh a 2010'an Ye- 
kîtiya Parlamenterên Kurdistanê 
gavên ji bo girêdana civîneke ali- 
yên siyasî yên her çar parçeyên 
Kurdistanê avêt û li quntara çi- 
yayê Qendîl serdana PKK'ê kir û 
ligel Serokê Koma Civakên Kur- 
distanê, Murat Karayilan, civiyan. 

Yekîtiya Parlamenterên Kurdis- 
tanê li gor yasa 17'an a Parlamen- 
toya Kurdistanê di sala 2007'an 
de li Herêma Kurdistanê hat da- 
mezrandin û niha 500 endamên 
wê hene, ku çend parlamenterên 
parçeyên din ên Kurdistanê jî en- 
damên vê yekîtiyê ne. 


"PKK'ê soz daye me tenê pa- 
rastinê bike" 

Endamê gera yekem a Parla- 
mentoya Kurdistanê û Serokê Ye- 
kîtiya Parlamenterên Kurdistanê 
Nîmet Ebdulla behsa serdana ye- 
kîtiyê ji bo quntara çiyayê Qendîl 
kir û ji bo Rûdawê diyar kir ku ji 
bilî mijara dirêjkirina agirbestê û 
gotûbêjkirina mijarên giştî, me- 


Essen (Rûdaw) - Nivîskarê roj- 
nameya Tirk Hurriyetê Ertugrul 
Ozkok û Rêvebirê weşana rojna- 
meya Alman Bild Kai Diekmann, 
di çarçova Fuara Pirtûkan a Es- 
senê de hatin cem hev. Herdu 
rojnemavan li ser têkiliyên Tir- 
kiye û Almanyayê li avahiyên Za- 
nîngeha Essenê di semînerekê 


besta sereke ya serdanê amade- 
kariya girêdana civîneke aliyên 
siyasî bû: "Ji bo danîna nexşe rêya 
Kongreya Netewî ya Kurd." Nav- 
borî amaje da ku wan ji PKK'ê re 
pêşniyar kirine ku piştî bi dawî- 
bûna agirbestê dest bi şer nekin: 
"Ev pêşniyara me li cem wan pir 
girîng bû, wan soz dan ku ew ê 
tenê parastinê bikin." 

Ev demeke li Herêma Kurdis- 
tanê behsa amadekariya kongre- 
yeke netewî tê kirin; heta niha jî 
çend caran dema civîna kongreyê 
hatiye destnîşankirin, lê nehatiye 
kirin. Bi baweriya Nîimet Ebdulla 
ji bilî hêzên siyasî yên Kurd, plan- 
gêriya welatên derdorê jî sede- 
mekî paşxistina vê kongreyê ye. 
Ev nexşerêya ku Yekîtiya Parla- 


de axivîn. Di semînerê de komek 
ji bo Ahmet Kaya, Ozkok şerme- 
zar kirin û dovizên wek 'Way şe- 
refsiz" rakirin. 

Beriya 11 salan hunermendê 
Kurd Ahmet Kaya, di şahiyeke li 
Stenbolê de got, “Ez ê stranek 
kurdî bêjim û jê re klîbek çêkim. 
Kesên ku vî klîbê biweşînin 


menterên Kurdistanê wek Nîimet 
Ebdulla dibêje: "Di civînê de em 
hewl didin ku di nav hêzên siyasî 
yên Kurdistanê de baweriyekê 
ava bikin û astengiyên ku li ber 
girêdana kongrê bûne rêgir, ne- 
hêlin, herwiha em ê hêlên sor ên 
netewî destnîşan bikin. Mebest ji 
hêlên sor ew e ku her çar parçe- 
yên Kurdistanê karekî nekin ku 
zererê bide parçeyeke din." 

Derbarê dema civînê navborî 
wiha axivî: "Hê dema civînê ne 
diyar e, niha em serdana aliyên si- 
yasî dikin, me serdana PKK'ê jî 
kir, herwiha bi rêya endamên 
partiyên siyasî yên ku endamên 
wan di Yekîtiya Parlamenteran de 
hene, me alî agahdar kirine ku em 
dixwazin ligel partiyên Rojhilatê 


hene. Eger neweşînin ez ê li serê 
wan xim û wisa bidim weşan- 
din." Piştî vî axaftinê gelek tişt 
hatin serê wî; gelek hunermen- 
dên Tirk di wê şevê de li dijî 
Kaya derketibûn û xwestibûn wî 
lînç bikin. Ertugrul Ozkok jî wê 
demê berspirsiyarê weşana roj- 
nameya Hurriyetê bû. Ozkok, li 
dijî Kaya gelek nûçeyên tewan- 
bar diweşand û carek jî di man- 
şeta Hurriyetê de wiha 
nivîsand: “Way şerefsiz" ango, 
“wey bê şeref!” Ev helwesta 
Ozkok di nava Kurdan û civaka 
kesên demokrat de bûbû se- 
demê gelek nerazibûnan. Gelek 
kes wê demê Hurriyetê protesto 


Kurdistanê jî bicivin." 



"Hemû welatên derdorê 
kongreya netewî ya Kurd 
naxwazin" 


Ebdulla red dike ku serdana 
wan ji bo Qendîlê li ser daxwaza 
hikûmeta herêmê yan Tirkiyê yan 
aliyekî siyasî hatibe kirin: "Em rê- 
xistineke serbixwe ne û bi gotina 
aliyekî kar nakin, lê me wek erkê 
xwe yê netewî dît vî karî bikin." 
Derheqê beşdarîkirina PKKê jî di 
civînê de, navbirî ragehand: "Erê 
nûnerê PKK'ê jî wê di vê civînê de 
beşdar bibe, lê ne şerte kesên ku 
tevî civînê bibin, di asteke bilind 
de bin û dibe di astê têkiliyan de jî 


kirin û rexne li Ozkok girtin. 

Ertugrul Ozkok û Kai Diek- 
mann dawiya hefta borî li bajarê 
Almanya Essenê tevlî semînerek 
bûn û di derheqê rewşa Tirkiyê û 
Almanya û têkiliyên herdu dew- 
letan de axivîn. Di semînerê de 
komek ket hundir û ji bo Ahmet 
Kaya, Ertugrul Ozkok protesto 
kir. Koma ji çend kesan pêk dihat 
di salonê de dovîzên “Way şeref- 
siz” bilind kirin û Ozkok şerme- 
zar kirin. Di pankartêkî din de jî 
wiha hatibû nivîsandin: “Heta 
dawiya emrê te kîjan Kurd te bi- 
bîne wê tuyê te bike.” Piştî deh 
deqeyên bi dirûşmeyan çalakvan 
ji salonê derketin. 


bin. Herdem axaftina wan a 
duyem civandina kongrê ye, xu- 
yaye mebesta wan heye, hema- 
hengiyeke Kurdî bo meseleya 
bakûr bo piştîvaniya xwe û dû re 
jî meseleya neteweyî peyde bikin." 

Her çiqasî hê sedemên paşxis- 
tina kongreya netewî nehatine 
ragihandin, lê Nîmet Ebdulla 
diyar dike ti yek ji welatên ku 
Kurd lê dijîn ne ligel girêdayîna 
vê kongrê ne. Herwiha Konsulê 
îranê li Hewlêrê Seyid Ezîm Hu- 
sênî di hevdîtineke berê de ligel 
Rûdawê got, ew li benda girêda- 
yîna vê kongrê ne û di heman 
demê de jî hişyarî da û got: "Ber- 
pirsên Herêma Kurdistanê soz 
dane me xaka Kurdistanê dijî 
îranê neyê bikaranîn, loma ger 
kesek bixwaze li Kurdistanê dijî 
îranê tevbigere, me gotiye ew ji 
çarçoveya cîrantiyê derdikeve." 

Derbarê axaftina ligel konsol- 
gerên welatên derdorê li Herêma 
Kurdistanê li ser girêdayîna vê 
kongreyê, Ebdulla ragihand: "Pir 
caran tu dixwazî li ser mijarekê 
biaxivî, lê hinek kes dixwazin 
kontrol bikin û dibêjin ew karê 
serokatiyê yan jî filan partiyê ye 
ku li ser vê mijarê biaxive, lê ev 
meseleyeke netewî ye û divê 
hemû alî li ser biaxivin. Di dahatû 
de em ê serdana konsolxaneyan jî 
bikin û mebesta kongreyê ji wan 
re ron bikin û ji wan re dibêjin 
mebesta me ne ew e welatên 
dewrûberê ji me bitirsin, lê em 
wek neteweyekê dixwazin hun- 
dirê mala xwe sererast bikin." 

Kurdên Essenê manşeta 
Hurriyetê anîn bîra Ozkok 

Di Fûara Pirtûkan a Ruhr de komek 
Kurd bi dovîzên 'Way şerefsiz', Ertugrul 
Ozkok protesto kirin 



Ertugrul Ozkok (çepê) di semînerê de ligel Kai Diekmann (rastê) 

Endamê Konseya Serokayetiya KCK'ê, Bozan Tekin: 

Piştî 8 agirbestên yekalî, 
bila kes daxwaza agirbest û 
danîna çekan li me neke! 


Li navçeya çiyayê Qendîl, li Başûrê Kur- 
distanê, ku ev zêdeyî 50 salan e ji bo tev- 
gera Kurd û dewletên ku Kurdistan 
bindest kirine, bûye nav û navnîşaneke 
diyar, Endamê Konseya Serokatiya Koma 
Civakên Kurdistanê (KCK), Bozan Tekin, 
behsa guherînên herî dawî kir. 


Rûdaw: Dema dirêjkirina agir- 
bestê xilas bû, operasyonên Artêşa 
Tirk li Bakurê Kurdistanê berfireh 
bûn. Hûn ê dest bi êrîşên çekdarî 
bikin an agirbestê dirêj bikin? 
Bozan Tekin: Niha em vê mijarê 
gotûbêj dikin, heta niha me ti 
biryar nedaye. Lê em ê çawa 
agirbesta yekalî dirêj bikin, di 
dema ku Dewleta Tirk pêngavek 
tenê jî ne avêtiye ku nêta xwe ya 
paqij ji bo aştî û çareserkirina 
pirsgirêka Kurd li Bakurê Kur- 
distanê û Tirkiyê nîşan bide? 
Heta niha Tirkiye operasyonan 
dike û gelê me binpê dike û li dijî 
me planan datîne. Vê dawiyê 
serok Apo ragehand eger heta 
dawiya Cotmehê ti pêngaveke 
aştiyane ji aliyê Tirkiyê neyê avê- 
tin û guh nede daxwazên Kur- 
dan, ez ê xwe vekişînim û wê 
demê çi dibe bila bibe. Tirkiyê 
agirbesta me ya 8'an jî wek ên 
din bê wate kir, me dixwest agir- 
besteke bê sînor, heta hilbijarti- 
nên sala dahatû, îlan bikin lê di 
vê demê de her tişt ji me re zelal 
bû û me zanî ku nêta Hikûmeta 
Tirkiyê ne baş e. Loma me heta 
mehekê dirêj kir, wek testekê, ka 
gelo hikûmet di propaganda xwe 
de rast e û wê pêngavan bavêje, 
lê dîsa tiştekî nekir û plan ji bo 
jinavbirina me datîne û ligel 
îran, îraq, Sûriyê, Amerîka, Ew- 
rûpa û hêzên Başûrê Kurdistanê 
civiya, ji bo ku me ji nav bibin. 
Mixabin Tirkiyê hê dirûşma 'yek 
ziman, yek welat, yek netewe' 
bikar tîne. [...] Yekem agirbest di 
sala 1993'an de ji aliyê serok 
Apo hat ragihandin. 


17 hezar mirov jî hatin kuştin. 
Sala 1997'an, dema Necmedîn 
Erbakan bû serokwezîr, xwest 
pirsgirêka Kurd çareser bike, 
loma diyalog di navbera me û Hi- 
kûmetê de çêbû lê ev hewldan 
hat pûçkirin, dema dawî li hikû- 
meta Erbakan anîn. Ev bûyer jî di 
dîroka Tirkiyê de wek Derbeya 
28'ê Sibatê tê naskirin. [...] Agir- 
besta me ya dawî di meha Reme- 
zanê de hat îlankirin, hem ji ber 
rojîgirtina welatiyan û hatina 
cejnê û hem ji bo referendûmê 
me got bila di atmosfereke aram 
de birêvebiçe, lê Artêşa Tirk ro- 
jekê berî cejnê êrîş kir û 9 gerîlla- 
yên me şehîd kirin. Gava Tirkiyê 
gerîllayekî me şehîd dike, dibêje 
me terorîstek kuşt, dema leşke- 
rekî wan jî tê kuştin, dibêje kî 
agirbest? [...] Bi giştî ji 13'ê Te- 
baxê heta niha nêzîka 80 operas- 
yonên bejî dijî gerîllayan hatine 
kirin, 90 êrîşên bi top hatine kirin 
ser cihên ku guman hebû gerîlla 
li wir bin û di encama van operas- 
yon û topbaranan de 30 gerîllal 
şehîd bûn. [...] Em ê çawa agir- 
besta yekalî dirêj bikin di dema 
ku Dewleta Tirk pêngavekê jî na- 
vêje ku nêta xwe ya paqij ji bo aştî 
û çareserkirina pirsgirêka Kurd li 
Bakurê Kurdistanê û Tirkiyê 
pêşan bide? 


"Sala 1997'an me ligel 
hikûmeta Erbakan go- 
tubej kir le he zu ew 
rakirin" 


Wê demê hinek kesan dixwes- 
tin pirsgirêka Kurd çareser bibe, 
wek Serokkomar Turgut Ozal, Ge- 
neral Eşref Bitlis û wezîr Adnan 
Kahvecî. Lê hersê jî hatin kuştin. 
Pişt re nêzîka 4 hezar gundên 
Kurdan hatin valakirin û 4 milyon 
Kurdan koçî derveyî welat kirin û 


Yekitiya bi zorê bila 
bibe yekitiya bi dil 

Ji bo berdewamiya aramkirina 
rewşê li Bakurê Kurdistanê û 
Tirkiyê û ji bo afirandina atmos- 
fêra çareseriya aştiyane wê 
hewldanên we çi bin? 

Em niha di sedsala 21'an de 
dijîn, armanc û xebata me ji bo 
çareseriyeke herdemî ya pirsgi- 
rêka Kurd li Bakurê Kurdistanê 
ye. Niha xelk hişyar bûne û diza- 
nin kî aştiyê dixwaze û kî şer 
dike. îro taqeta mirovan nemaye 
ku guhdariya sloganên derewîn û 
sozên ku nayên bicîhkirin, bikin. 
Gel jî gihiştiye wê baweriyê ku hi- 
kûmet ti mafekî ji bo Kurdan 
rewa nabîne, wekî din jî xebata 
demokratîk ji bo bidestveanîna 
armancan didomîne. Ji ber çi Tir- 


kiyê ne wek Kanada, Fransa û în- 
gilîstanê be ku çendîn netewe bi 
azadî û bê tundûtûjî li wan bi hev 
re dijîn. îro dehên mînakên bi vî 
rengî li cîhanê hene. Ji ber çi Tirk 
rê nadin li Tirkiyê ji xeynî Tirkan 
mafê neteweyeke din nebe, bêje 
ez jî heme? Divê ev yekîtiya ku 
Dewleta Tirk bi zorê ava kiriye 
bibe yekîtiyeke ji dil. Eger Tirkiye 
dixwaze welatekî demokratîk be, 
divê mafê neteweyên jêr desthi- 
lata wê û nemaze gelê Kurd bi 
wekhevî bide. Me daxwaza avaki- 
rina dewletê nekiriye, lê me 
xwestiye bi sîstema otonomî ya 
demokratîk bijîn. 


"Nêçîrvan Barzanî 
rewş fam kiriye û ne- 
rîna wî guncav e" 


Hûn çawa berê xwe didin daxu- 
yaniyên Cîgirê Serokê PDK'ê Nê- 
çîrvan Barzanî ku di Kovara 
Gulan de got, ji bo çareseriya 
pirsgirêka Kurd li Tirkiyê rêya 
baş û nêzîk ew e ku Tirkiye da- 
nûstandinên rasterast ligel 
PKK'ê bike, ji ber bi paşguhxis- 
tina PKK'ê ev pirs nayê çareser- 
kirin? 

Ev nerîn û vedîtineke rast û 
guncav e, ji ber wî rewş fam ki- 
riye, yê ku ji bo çareseriyê hewl 
dide em in. [...] Birêz Nêçîrvan 
Barzanî ev rastî gotiye ku herdu 
aliyên ku şer dikin, dikarin bi 
rêya gotûbêj û civînan şer bidin 
alîyekî û aştiyê dirust bikin. 

Di vê navberê de di medya Tir- 
kiyê de behsa wê yekê dihat 
kirin ku li Ewrûpa civîn di nav- 
bera PKK'ê û dezgehên îstîxba- 
ratî û siyasî yên Tirkiyê de 
hebûn, ev rast e? 

Na, ne rast e û heta niha ti civî- 
neke bi vî rengî nehatiye kirin. 

Mam Celal di hevpeyvîneke ligel 
kanala TRT a erebî de got, min 
du gotar nivîsandin û şandin ji 
PKK'ê re û min peyamek ji bo 
Abdullah Ocalan jî li îmraliyê 
şand ku serdemê şerê gerîlla qe- 
diyaye û êdî dem hatiye PKK 
çekan deyne, lê PKK derfeta 
karê siyasî nade. Rast e hûn 
rêyên karê siyasî venakin? 

Her kesê di vî warî de biaxife 
bila biaxife, lê Mam Celal ne di 
nav de, ji ber Mam Celal ji sala 
1993'an ve di nav rewşê de dijî û 
haya wî ji hertiştî heye û baş di- 
zane kî aştiyê dixwaze û kî şer 
dike. Ji ber çi van axaftinan dike? 
Lazim e ev pirs ji Mam Celal bê 
kirin. Mam Celal her demekê 
devê xwe vedike û çi tê ser zi- 



Bîografî 


Bozan Tekin: 


hayê, li Bakurê Kurdistanê, ji dayik 


• Sala 1962'an li bajar 
bûye. 

• Di 1978'an de têkilî ligel rêxistinên PKK'ê danî. 

• Sala 1980'yî ji aliyê Dewleta Tirk hatiye girtin û 20 salan li 
girtîgehê maye. 

• Piştî demeke kurt ji azadkirin wî berê xwe dide çiyan. 


manê wî dibêje. Bila ti kes dax- 
waza danîna çekan û agirbestê ji 
me neke. Piştî 8 agirbestên ye- 
kalî yên me êdî bila ti kes dax- 
waz ji PKK'ê û serokatiya me 
neke çekan deynin, an agirbes- 
teke din îlan bikin. Daxwazeke 
wiha bê wîjdanî ye. Niha bi 
dehan siyasetvanên me li zin- 
danê ne û mafê wan tune bi zi- 
manê kurdî biaxifin. Êdî çawa 
daxwaz ji me û gerîlla dikin ku 
çekan deynin. Kesên li Tirkiyê si- 
yasetê dikin ji aliyê dewletê ha- 
tine girtin, vêca divê helwêsta 
hikûmetê derheqê me û gerîlla- 
yan de çawa be. Mam Celal rast 
nabêje, rastî di dîrokê de hatiye 
tomarkirin û her kes, Mam Celal 
jî, baş vê rastiyê dizane. 

Hûn bi çi awayî amade ne çekan 
deyinin? 

Heta Tirkiye operasyonên si- 
yasî û leşkerî ranewestîne, li vîna 
gelê me mikur neyê, serok Apo ji 
zindanê azad neke, di destûra 
Tirkiyê de mafên gelê Kurd neçe- 
sipîne, rêketineke Dewleta Tirk 
ligel neteweya Kurd nebe, em 
dest ji çekan bernadin û şoreşa 
xwe dijî vê polîtîkayê didomînin. 
[...] 

We ragiband ku Wezîrê Karê- 
hundir ê Tirkiyê Beşîr Atalay bi 
rayedarên welatên cîran re kar 
li ser wêya dike ku navçeyeke 
tampon li ser sînorên Tirkiyê 
ligel welatên derdorê ava bike. 
Gelo hûn dikarin vê plana Tir- 
kiyê hilweşînin? 

Erê, tiştekî wiha heye. Tirkiye 
dixwaze bi vî awayî serhildanên 
wek ên Colemêrg û Şirnexê û 
cihên din li navçeyên Bakurê Kur- 
distanê asteng bike û sînorekî ji 
acizî û serhildana gelê me re 
deyne. Herwiha dixwaze bi rêya 


avakirina tiştekî wiha li ser sînor, 
siyaseta xwe li ser Başûrê Kurdis- 
tanê jî zêdetir bike û xwe ferz 
bike. Ew dixwazin ji bo berjewen- 
diyên xwe guherînekê li ser sîno- 
ran bikin û cihên ku gerîlla li wan 
e, têxin hundirê sînorê Tirkiyê. Lê 
ev qet wê bisernekeve. 


Di belgeyên Wikileaks de 
PKK jîderbas dibe 

Li gor belgeyên Amerîkî ku di 
malpera Wikileaks de hatin we- 
şandin, hêzên Amerîka bi awa- 
yekî nerm ligel grubeke we li 
Felûce tevgeriyan û ji ber vê 
yekê di çend nivîsarên xwe de 
hûn wek 'şervanên azadiyê' 
binav kirin. Niha Tirkiye li ser 
vê yekê rexneyan li Hikûmeta 
Amerîka digre. Hûn çawa vêya 
dinirxînin, hûn hest dikin ku li 
ba îdareya Amerîka derheqê we 
de hevsoziyek hebe? 

Haya min ji van belgeyan nîne, 
lê ev rastiyeke û îspat dike ku em 
şervanên azadiyê ne û ti kes ni- 
kare vê rastiyê bide alîkî. Divê 
Amerîka bi vî awayî berê xwe 
bide me û dev ji wan nerînên şaş 
ku PKK'ê wek grubeke terorîst 
didan naskirin, berde. Ji ber gelê 
Kurd bi vêya dilxweş nabe. Eger 
tiştekî wiha hebe, ew dibe cihê 
kêfxweşiya me û gelê me. Em 
dilxweş dibin ku Amerîka şaşîti- 
yeke xwe rast dike. Her çiqasî em 
bi gotina wan bûn terorîst û ne bi 
gotina hinek kesan jî bûne şerva- 
nên azadiyê, em şervanên aza- 
diya gelê xwe ne. 

Tevaya hevpeyvînê: 

Di www.rudaw.net de bixwîne. 

Hevpeyvîn: 

Mehdî Mihemed Rewandizî 

Tîma Xencerê li Sêrtê li ser kar e 

PDK'ê dixwe 



Sêrt (Rûdaw) - Tîma Xencerê 
ku salek berê bi kuştina 2 
DTP'iyan kete rojevê, niha jî 
cilên gerîllayên PKK'ê li xwe 
dikin, li gundên Misircê û na- 
venda Sêrtê û gundên Herêma 
Garzanê digerin û gefan li gun- 
diyan dikin. Li gor agahiyan, 
serkêşê vê tîmê albayeke bi 
navê Koç Ustegmen e û ew niha 
li Şirnexê di alayê de li ser kar e. 

Rûdawê derbarê "Tîma Xen- 
cerê” ku di nava Kurdan de 
weke tîma kontr-gerîlla tê 
nasîn, dikarî agahiyên giring bi 
dest bixe. Li gorî çavkaniyên ku 
ji ber ewlekariya jiyanê navên 
xwe nedan, komeke nêzî 60 kesî 
ku di nava wan de îtirafkarên 
PKK'ê jî hene, li gundên Misir- 
cêya Sêrtê, gundên navenda 
Sêrtê û gundên navçeyên He- 


rêma Garzanê digerin û ji gun- 
diyan pere dixwazin. Heman 
tîm gundiyan bi kuştinê tehdîd 
dike. 

Li gor agahiyan di meha Re- 
mezanê de û meha beriya wê, ji 
vê tîmê 11 kes cilên gerîllayên 
PKK'ê li xwe kirin û çûn gundê 
Başûraya bi ser Misircê û gundê 
Pirtaya bi ser Sêrtê. Tîma ku 
xwe weke gerîllayên PKK'ê dan 
nasîn, xwestin biçin mala me- 
layê gundê Pirtayê, lê melayê 
gund derî ji vê tîmê re venekir û 
di navbera tîmê û melayan de 
guftûgo derket. Endamên Tîma 
Xencerê ji mele pere xwestin û 
ew bi kuştinê tehdît kirin, lê 
meleyê gund guh neda tîmê û 
pere neda. Heman tîm piştre 
derbasî gundê Başûra, ya li kê- 
leka Çemê Başûra ya bi ser Mi- 


sircê bû û ji welatparêzekî Kurd 
pere û alîkarî xwest, lê gundiyê 
ku ji tîmê kete gumanan, dax- 
waza tîmê bi cih neanî. 


Li gund kamera danîn 

Gundiyên gundê Başûra li hev 
civiyan û li hin malên gund ka- 
mera bi cih kirin. Piştî demekê 
endamên Tîma Xencerê careke 
din hatin gund û di navbera wan 
û gundiyan de dîsa gurtûgo der- 
ket. Li ser vê gurtûgoyê, di nav- 
bera gundiyan û tîmê de şerê 
çekdarî derket. Di şerê ku gelek 
gule hatin teqandin de mirî û bi- 
rîndar çênebûn. Tîma Xencerê 
piştî vê pevçûnê neçar man 
gund biterikînin. Li gorî agahi- 
yên ku rojnameya me bi dest 


xist, ji 11 kesên ku hatin gundê 
Başûra û tevlî pevçûnê bûn, 4 
kes di kamerayên li gund de 
hatin qeydkirin. Gundiyan ka- 
setên kamerayan teslîmê Doz- 
geriya Komarê ya Sêrtê kir. 
Piştî lêkolînan derkete holê ku 
yek ji van kesên di tîmê de îti- 
rafkarekî PKK'ê ye, lê navê wî 
îtirafkarî nehate eşkerekirin. 


Serkêşê tîmê Koç Ustegmen 
e 

Li gor agahiyên ku rojna- 
meya me ji cerdevanekî ku 
nexwest navê xwe bide girt, 
Tîma Xencerê ji îtirafkar û cer- 
devanan pêk tê û serkêşê vê 
tîmê jî kesekî bi navê Koç Usteg- 
men e. Cerdevanê ku ji Rûdawê 
re axivî, diyar kir ku Koç Usteg- 
men berê li Sêrtê peywirdar 
bûye û ev leşkerê Tirk niha jî li 
Şirnexê weke albay kar dike. 


Di meha Tîrmeha 2009'an de 
li Elkêya (Beytuşebap) Şirnexê 
termên 2 endamên DTP'ê yên bi 
navê Necman Olmez (35] û Fer- 
had Edîş (35] li nava eraziyê 
hate dîtin. Piştî lêkolînên der- 
barê bûyerê de, DTP'iyan îdia 
kiribû ku endamên wan ji aliyê 
Tîma Xencerê ve hatine kuştin û 
armanca Tîma Xencerê çêkirina 
provokasyonan e. 


Kerkûk (Rûdaw) - Piştî ku polîsê 
Kerkûkê 5 jinên destbiserkirî yên 
ser bi rêxistina El-Qaîde li Ker- 
kûkê li hember azadkirina du 
keçên Kurd ên Kakeyî serbest 
berdan, roja 30'î Cotmeha 
2010'an grûpekî çekdarî ya Ereb 
li Kerkûkê daxuyaniyek weşandin 
ku tije ye ji gefên li dijî berpirsên 
ewlekarî yên PDK'ê li Kerkûkê. 

Di daxuyaniyê de ku bi navê 
"Mucahid û Ereb Kerkûk'' hatiye 
weşandin, gef li berpirsên ewle- 
karî hatiye xwarin ku niha pê de 
wê bersiva hemû tevgerek wan 
bidin. Çavkaniyek ewlekarî li Ker- 
kûkê derbarê vê gefxwarinê got: 
"Gefa mezin rastî General Serhed 
û dezgeha ewlehiya PDK'ê li Ker- 
kûkê ye.'' 

Cîgirê Taya 3 a PDK'ê li Kerkûkê 
Mihemed Xurşîd, ev gefên li dijî 
PDK'ê û berpirsên wê yên ewle- 
karî tiştekî nû nabîne "Terorîst 
aciz in ji ber ku dizanin PDK pê- 
dagir e li ser pirsên netewî li Ker- 
kûkê. Kadroyên PDK'ê yên li di 
nav hêzên ewlekarî de kar dikin, 
gelek aktîvin û derbayên mezin li 
terorîstan xistine.'' 

Mihemed Xurşîd herwiha bal 
kişand ser hewlên nû yên Serokê 
Herêma Kurdistan û PDK'ê Mesûd 
Barzanî derbarê komkirina aliyên 
nakok ên îraqê li Hewlêrê "Ji ber 
van sedeman ew ji me aciz in û 
gefa encamdana kiriyarên tero- 
rîstî li Hewlêrê dikin, lê ew tenê 
gotinên bê wate û vale ne.'' 


Tîmê 2 DTP'î kuştibûn 





Nivîskara oldar a Tirk Sabîha Unlu: 

mafê Kurdan e! 

Unlu dibêje ku Tirkiye wiha dixuye ku ji 
Kurdan hez dike û Kurdan weke bira bi 
nav dike, lê di pişt de ew li Kurdan dixe. 


Serxwebûn 


N ivîskar û lêkolînera Tirk Sa- 
bîha Unlu ku bi salan e ji bo 
mafê laçikê têdikoşe, diyar kir ku 
bi qasî Tirkên Uygurê û Çeçenan 
mafê Kurdan jî heye ku serbixwe- 
bûnê bixwazin. Nivîskar û lêkolî- 
nera îslamparêz Sabîha Unlu ku 
tim çarşev li xwe dike û ji kovara 
Selamê re dinivîse, derbarê pirs- 
girêka Kurd û mafên Kurdan de, ji 
Rûdawê re axivî. 

Rûdaw: Hin derdor di wê bawerê 
de ne ku îslamiyet li hemberî 
Kurdan weke afyonê tê bikara- 


nîn. Hûn jî di vê baweriyê de ne? 
Sabîha Unlu: Li Tirkiyê Seroka- 
tiya Karê Diyanetê jî bi vê me- 
bestê hatiye avakirin. Ji bo ku 
dewlet hemû kirinên xwe yên 
xerab bide erêkirin û ji van kiri- 
nên xwe re rewatiyeke olî ava 
bike, ev sazî damezrand. îro 
hemû kes li Tirkiyê dikare bêje 
"ez Misilman im'', di vî warî de 
toleransek heye, lê yên ku dibê- 
jin "ez Kurd im'', xilasiya wan 
tune, ji ber vê yekê Kurd ji hemû 
derdoran zêdetir êş û elem diki- 
şînin. 


Hûn pirsgirêka Kurd çawa bi 
nav dikin? 

Li gor derdorekî li vî welatî 
pirsgirêka Kurd tune ye, hebûna 
Kurdan bi xwe pirsgirêk e, ji ber 
vê yekê jî dixwazin Kurdan ji holê 
rakin. Ev êriş ji aliyê pergalê ve tê 
kirin û li hemberî van êrişan ji 
Tirkan ti deng dernakeve. Kesên 
ku li hemberî van êrişan nikarin 
li ber xwe bidin, dest ji nasna- 
meya xwe ya Kurdbûnê ku ji aliyê 
Xwedê Teala ve hatiye dayîn, ber- 
didin. Yanî rêya asîmîlasyonê hil- 
dibijêrin. lê aliyekî din jî digel 
hemû zilm û zordariyê nasname, 
çand û hebûna xwe diparêze û tê- 
dikoşe. 

Li hemû welatên îslamê Kurd 
bindest in. Gelo ew dewlet ne 
Misilman in an Misilmanî rê 
dide van êrîşan? 

Ew dewlet ji bo ku zilmê bi hê- 


sanî bikin, ji zilma xwe re rewati- 
yek bibînin, îslamiyetê bi kar 
tînin. Li Sûriyê wisa ye, li îraqê û 
Tirkiyê jî wisa ye. Ti dewletek 
weke Tirkiyê xedar û zalim nîn e. 
Tirkiye weke ku ji Kurdan hez 
dike dixuye, Kurdan weke bira bi 
nav dike, lê di pişt Kurdan de, li 
Kurdan dixe. Tirkên ku li hemberî 
zordariya li ser Kurdan bêdeng in 
jî di nava zilmê de ne. Li gor 
ayetê, ne tenê yên ku zilm dikin, 
yên ku li hemberî zilmê bêdeng in 
jî zilimkar in, ji ber ku bêdengbûn 
qebûlkirin e. 

Ji bo ku pirsgirêka Kurd çareser 
bibe, divê gavên çawa bêne avê- 
tin? 

Berî her tiştî divê perwerdeya 
zikmakî bê qebûlkirin. Perwer- 
deya bi kurdî hem mafekî însanî 
û hem jî mafekî îslamî ye. Divê ji 
dibistana seretayî, heta zanîn- 


gehê û heta asta herî bilind hemû 
xwendin bi kurdî be. 

Xweseriya Demokratîk çawa di- 
bînî? 

Ku Kurd vê daxwazê bikin, 
dewlet mecbûr e vê daxwazê 
qebûl bike. Çima ji bo Çeçenîs- 
tanê, Tirkên Uyguran û Tirkis- 
tanê serxwebûn û azadî tê 
xwestin, çima ji bo Kurdan nayê 
xwestin? 

Hûn piştgirî didin daxwaza 
serxwebûna Kurdan? 

Hûn evqas zilim li Kurdan bikin, 
Kurd jî wê bixwazin ji we veqetin. 
Ev tiştekî xwezayî ye. Ez ti caran 
qebûl nakim ku mafê bazariyê ji 
destê Kurdan bê standin. Kurd di- 
karin xweserî jî, federasyon jî 
serxwebûn jî û jiyaneke bi hev re jî 
hilbijêrin. Ev mafê wan e. Ger Kurd 
veqetînê bixwazin, wê çaxê divê 
dewlet vê pirsgirêkê di xwe de bi- 
bîne. Gelo we çi aniye serê Kurdan 
ku Kurd naxwazin bi we re bijîn? 
Divê bersiva vê pirsê bê dîtin û li 
gorî vê yekê gav bêne avêtin. 

Hevpevîn: Bawer Çem 
























Hejmar 69 I Rûdaw 


Kurdistan 


5 


Rûdaw dosiyê eşkere dike 


Fermana girtina 258 şêwirmendên Kurd derket 


Salih Qadir- Ferman Çomanî 

Hewlêr / Raniya 

R ojnameya El-Sewre ya organa 
Partiya Baas a îraqê di hej- 
mara 6536'an de a roja 17'ê Nîsan 
a 1988'an de navê 77 şêwirmen- 
dan weşandiye: "ev lîsteya fer- 
mandar û şêwirmendên betal- 
yonên parastina nîştîmanî ye ku 
di prosesa Enfalan de beşdarî ki- 
rine." Lîste bi navê Letîf Ehmed 
Zêbarî destpêdike û bi navê Kemal 
Mihemed Mam Soranî bidawî 
dibe. Serokê Rêxistina Enfalên 
Kurdistanê, Zeman Ebde, dibêje ji 
aliyê Dadgeha Bilinda Tawanan a 
îraqê biryara girtina wan kesan 
derketiye û wê bên xwestin ji bo 
lêkolînê: "yên ku tawan nekirine 
bila biçin dadgehê û bêtawaniya 
xwe îspat bikin." 

Helbet piştî serhildana buhara 
199l'ê serokatiya siyasî ya Eniya 
Kurdistanî biryara lêborînê ji bo 
tevahiya Cehş, Mefrezeyên Taybet 
(Cehşên Girêdayî îstixbaratê) û 
Şêwirmendan (Serokên Cehşan 
bi vî navî dihatin nasîn) derxist, 
lê hinek ji wan li Kurdistanê 
neman û çûn hembêza Partiya 
Baas, piştî hilweşîna rêjîma Sed- 
dam berê xwe dan Kurdistanê û 
beşek ji wan çûn derveyî îraqê. 
Zeman Ebde red dike ku biryara 
Bereya Kurdistanî van cehşan ji 
dadgehê rizgar bike: "di warê ya- 
sayî de ev lêborîn wan lixwe na- 
gire, ji ber ev mafê şexsî yê xelkê 
ye. Li gor raporên xwediyên qur- 
baniyan û îfadeyên ku hatine 
wergirtin, piraniya wan behsa ta- 
wanên cehşan dikin." 

Di dosiya dadgeha Enfal-1 de, 
behsa ti cehşekî nehat kirin, 
Zeman Ebde dibêje: "ev tiştekî 
baş bû, ji bo bikarin qirkirina 
Kurdan bicih bikin, ji ber ku yek 
ji bingehên danasîna cînosaydê 
ewe ku gelek bi destê gelekî din 
hatibe qirkirin. Ger li dadgehê 
behsa cehşan bihata kirin, ta- 
wana Ereban radibû û diviyabû 
dadgeh bi tawanên tawanbarên 
Kurd mijûl bibûya." 

Yek ji kesên ku bi beşdarîkirina 
di kîmyabarankirina Helebce de 

^ m 


U'tA 



Di êrişên Enfalan de ji bilî leşkerê rijêma Seddam, bi sedan batalyonên cehşan jî beşdarî tê de kirin 


hatibû tometbarkirin, Komîserê 
Firokevan, Tariq Remezan, bû. 
Tariq li sala 2007'an li Kerkûkê 
hatibû girtin û li cem asayişa giştî 
li Silêmaniyê girtî bû û bi birya- 
reke siyasî hat azadkirin. Ew Fi- 
rokevan ê Ereb ji aliyê Dadgeha 
Bilinda Tawanan a îraqê li Bexda 
hatibû xwestin, lê asayişê ragi- 
hand ku ew ji destê wan reviyaye, 
dû re firokevan bi xwe belav kir 
ku ew bi awayekî normal hatiye 
azadkirin. 


Di demeke kurt de dadgeha 
Enfal 2 buroyên xwe li Kur- 
distanê vedike 


Derbarê dema destpêkirina do- 
siya Enfal 2 li Dadgeha Bilinda Ta- 
wanan a îraqê, Zeman Ebde got: 
"di demeke kurt de dosiye destpê 
dike. Dadwerên Dadgeha Bilinda 
Tawanan a îraqê niha li Kurdis- 
tanê ne û wê di demeke nêzîk de 
li buroyan vekin û her kesê ku gi- 
lînameyên wî hebin dikare ser- 
dana van ofîsan bike." Derbarê 
negirtina cehşên Kurd ku navên 
wan di lîsta Dadgeha Bilinda Ta- 
wanan a îraqê de hatine, Zeman 
Ebde diyar kir: "beşeke wan ke- 
tine nav partiyan de, nemaze PDK 
û YNKê û hinekan jî post wergir- 
tine, hinekên din bi têkiliyên xwe 
wiha kirine ku parastina wan bê 


Biryarên dadgeha Enfalan 


P iştî ku Dadgeha Bilind a Tawa- 
nên îraqê di beşê yekem ê 
dadgehkirinê de li ser Enfal-1, 
Enfal weke cînosayd a dijî gelê 
Kurd nasand û biryara darveki- 
rina Elî Kîmyayî, Sultan Haşim, 
Husên Reşîd Tekrîtî da û Sabir 
Ebdulezîz Dûrî û Ferhan Mutleg 
Cebûr jî bi zindana heta hetayê 
mehkum kir, wê dadgehê di 24'î 
Hezîran a 2007'an de biryar da 
pêrabûnên yasayî derheqê 423 


daxwazkiriyan de bên girtin, ku 
navên piraniya wan di dema birê- 
veçûna dadgeha Enfal-1 de li ser 
zarên şahid û gilîkaran hatiye, 
yan jî navê wan di belgenameyên 
dadgehê de, hebûn. Lîsteya dad- 
gehê bi navê şêwirmendê reviyayî 
yê Serokkomarê îraqê, Mam Celal, 
Wefîq Samerayî destpêdike û bi 
navê Mihemed Seîd Ehmed Ha- 
rûnî bidawî dibe. 

Dadgeha Bilind a Tawanên 


îraqê bi nivîsareke fermî ku roja 
ll'î Cotmeh a 2010'an derket û 
ji Serokayetiya Herêma Kurdis- 
tanê, Serokayetiya Hikûmeta 
Herêma Kurdistanê, Wezareta 
Navxwe û Wezareta Karûbarên 
Şehîd û Enfalkiriyên Herêma 
Kurdistanê re hat şandin; fer- 
mana desteserkirina 258 şêwir- 
mend û fermandarên mefreze û 
cehşên serdemê Baasê derxist 
ku bi beşdarîkirinê di prosesa 
Enfala dijî gelê Kurd de, tomet- 
bar in. 


şahidên dosya Enfal 2 amade ne û 
çaverê dikin dadgehkirina bê 
destpêkirin, tenê pirsgirêkeke gir- 
tina van cehşên li derve heye "hi- 
nekan navên xwe guherandine û 
bi navekî din çûne derve û mafê 
mayînê wergirtine. Helbet wê bên 
dîtin, lê dem jê re divê." 


kirin. Sedemê ku ev mesele neha- 
tiye cîbicîkirin siyasî û civakî ne." 
Hinek ji van serok cehşan bi awa- 
yekî eşkere dibêjin em bi gotina 
filan serkirdeyê Kurdistanê tevdi- 
gerin, lê Zeman Ebde wê yekê red 
dike. 

Bi baweriya Ebde, hewandina 
cehşan: "pir metirsîdar e û niha 
dadgeha bilinda tawanan li jêr xe- 
tera girtinê de ye. Ez bi xwe ligel 
dozgerên vê dadgehê axivîme ka ji 
ber çi dest bi dosiya Enfal 2 nakin. 
Ew dibêjin em her Ereban digrin 
û dadgeh dikin, lê tawanbarên 
Kurd ji xwe re li Kurdistanê dige- 
rin." Zeman Ebde dibêje ku teva- 
hiya belgename, gilîname û 


Dadgeha bilind daxwaza 
girtina tometbaran dike 

Berdevkê Dadgeha Bilinda Ta- 
wanan a îraqê, Mihemed Ebdul- 
sahîb, ragihand ku: "karê 
dadgehê derxistina fermana gir- 
tina tometbarane û me ev kir. 
Girtina tometbaran karê desthi- 
lata cîbicîkirinê de ye çi li He- 
rêma Kurdistanê yan li hikûmeta 
navendî, kêmasî ji wane." Mihe- 
med Ebdulsahîb dibêje: "her 
dema ev tometbar bên girtin, 
emê di demeke kurt de wan dad- 
geh bikin." 

Hefteya borî rûniştevanên na- 
hiya Sengeser dijî herdu kevne- 
misteşaran Ebas Bayiz Axa û 
Brahîm Axa xwepêşandanek saz 
kirin û ragihandin ku destê wan 
di Enfalkirina gelê Kurd de heye 
û divê bên dadgehkirin. Lê li gor 
kurê Ebas Bayiz Balo Axa, Kame- 
ran destek li pişt vê mijarê heye 
û hinek kes, ku wan wek nehezên 
xwe tometbar dike, xelkê nav- 
çeyê dijî wan dehif didin.Ebas 
Bayiz ku di serdema şoreşa îlonê 
de pêşmerge bû û di salên 80'an 
de fewcek ji bo rêjîmê damez- 
rand, dû re tevî vê hêzê di ser- 
dema rêjîmê de çû îranê. 
Kameran Ebas Bayiz got: "ew ni- 
karin xwe nêzîkî me bikin, lê her 
kesê belgeyên wî li ser bavê min 
û Brahîm Axa hebin ku destê wan 
di Enfal a gundên Kurdistanê de 
hebû, xwîna me lê helal be." 

Li gor agahiyên dest Rûdawê 
ketine, Dadgeha Bilinda Tawanan 
a îraqê li Bexda, daxwaz dike ku 
kesên bi beşdarîkirina di Enfala 
1 de tên tometbarkirin, bên gir- 
tin û bişînin Bexda ji bo lêkolîn 
ligel wan bê kirin û bên dadgeh- 
kirin. 


Hemîd Muxtarî 


L i gor Navenda Serjimêriya 
îranê, rêjeya bêkariyê li wî 
welatî ji sedî 14.6 e, herwiha hej- 
mara bêkaran di buhara îsal de 3 
milyon û 518 hezar kes bû. 

Endamê Buroya Siyasî ya Ko- 
meleya Şoreşgêrên Zehmetkêşên 
Kurdistana îranê, Ebûbekir Mu- 
derisî, di hevpeyvînekê ligel Rû- 
dawê dibêje: "rêjeya bêkariyê li 
îranê gelek ji serjimêriya ragi- 
handî zêdetir e.'' 

Ajansa Mêhr di raporekê de rê- 
jeya bêkarên temen 15-40 saliyê 
ji sedî 25 radighîne û dibêje "ji 
sedî 60'ê xelkê îranê ciwan in, 
wate nêzîkî 42 milyon kes li îranê 


Kurdên Rojhilatê Kurdistanê koç dikin 

40 milyon Îranî hejar in 


li navbera temenê 15-40 saliyê 
ne, ger %25 ji xelkê îranê bêkar 
bin, nêzîkî 10 milyon kes li îranê 
bêkar in.'' Çalakvanê Siyasî, Mihe- 
medsalih Qadirî, sedema jorde- 
çûna rêjeya bêkarî li îranê 
vedigerîne ser nebûna siyaset û 
plana vejandina aborî û berde- 
wam zêdebûna nifûsa îranê. 

Li gor axaftinên Serokê Na- 
venda Serjimêriya îranê, Adil 
Azer, 30 milyon kes li jêr hêla he- 
jariya rêjeyî ne. Bi egera kêm- 


bûna projeyên xizmetkirin û kar- 
gehên pîşesazî li bajarên Rojhi- 
latê Kurdistanê, salane hezaran 
ciwanên Kurd ji bo bidestxistina 
kar rû li bajaraên mezin ên îranê 
dikin. Li gor rêzbendiyê Parêzge- 
hên Rojhilatê Kurdistanê kêmti- 
rîn kargeh lê hene. 

Serokê Şêwra bajarê Bîcar, 
Behmen Kazimî, dibêje: "hejmara 
rûniştvanên vî bajarî kêm dibe.'' 
Ebûbekir Muderisî sedema vê 
yekê vedigerîne ji bo ferq û cuda- 


hiyên siyasî, çandî û aborî ku li 
îranê hene. 

Digel zêdebûna bêkariyê, kirî- 
zên din jî ber bi zêdebûnê ne wek 
tiryakiyê û nexweşiyên saykolojî, 
jinberdan, xwekujî û xwefiroşî. Li 
gor lêkolîneke Navenda Mîs ku 
derbarê îranê encam daye derke- 
tiye ku ji sedî 60'ê xwekujiyan pê- 
wendî bi pirsa bêkarî heye, 
herwiha gorî lêkolîna han salane 
zêdeyî 200 hezar kesên pispor û 
xwendekar îranê bi cî dihêlin. 


Berpirsê Rêxistina Navenda 
Dijberîkirin digel Tiryakiyê li 
Kurdistanê, Ebdulezîz Muslûdî, ji 
Rûdawê re got "niha zêdeyî 4 mil- 
yon kesan li îranê bûne tiryakî û 
madeyên bêhoşker li bajarên 
Kurdistanê gelek bi hêsanî û bi 
nirxek erzan tên bidestxistin.'' 

Bi sedma dorpêçên aborî li ser 
îranê gelek kompaniyên biyanî 
naçin wir, Mihemedsalih Qadirî 
texmîn dike ku dorpêç tundtir û 
zêdetir bin: “ji sedî 90'ê aboriya 
îranê ji dest Sipaha Pasdaran e, 
ev grûp jî di nava lîsteya grûpên 
terorîstî de ye, lewra nikare digel 
ti kompaniyeke din girêbestên 
bazirganî hebe, eva jî bandor xis- 
tiye ser jiyana xelkê.'' 

10 pirtûk nivîsandine, 

1 /V 1 /N 1A rA /V - 1 ■ A 

le hin ji şofere taksiye ye 


Ew şofêrtiyê ji xwe re wek biçûkatiyê 
nabîne lê dibêje ku rewşa wî neynika 
trajediya nivîskarên Kurd e. 


Dilbixwîn Dara 


C ankurd, yan jî weke ku di nava 
xelkê de bi navê Bavê Dara tê 
naskirin, nivîskarekî Kurd e, bi 
kurdî û erebî dinivisîne. Di nivî- 
sandinê de jî gelekî berhemdar e. 
Li aliyekî ji zimanê erebî, înglîzî û 
almanî nivîsan werdigerîne kurdî, 
li aliyekî çîrokan kom dike û dini- 
visîne, li aliyekî helbestan dinivi- 
sîne, şanoyan dinivisîne, 
lêkolînan çêdike... Nasekine. Li 
aliyê din jî ji bo ku debara mala 
xwe bike weke şofêrê taksiyê kar 
dike. 

Hinek caran bi roj kar dike, 
hinek caran jî bi roj dinivisîne, bi 
şev kar dike. Lê gelek caran ew 
nivîsên xwe di taksiya kar de, di 
dema tunebûna rêwiyan de dini- 
visîne. Em li kafeteryayekê hev di- 
bînin. Hez dikim li êşa nivîskarekî 
Kurd ku 10 pirtûk çap kirine, 4 bi 
erebî, 6 bi kurdî, 4 pirtûk jî li 
benda weşanxaneyekê ne ku 


xwedî li wan derkeve, guhdar 
bikim, ku niha weke şofêrê tak- 
siyê kar dike. 

Cankurd li Rojavayê Kurdis- 
tanê, li herêma Efrînê, di sala 
1948'an de ji dayîk bûye, ev 31 
sal in li Almanya dijî. Berî 31 
salan ew hatibû bajarê Bonnê, ji 
wê demê heta îro her li wî bajarî 
ye. Wî siyaset û nivîskarî bi hev 
re dest pê kir, di navbera salên 
1970-1977'an de gelek caran ji 
aliyê hêzên ewlekariya Sûrî ve ha- 
tibû girtin, gelekî jî îşkence û 
azarî dîtibû. Dibêje: “Ez 8 zinda- 
nên Suriyê ji hundir ve nas dikim, 
li bajarên Heleb, Şam û Humusê. 
Ji ber ku ez endamê Partî bûm, ez 
gelekî hatime êşandin...'' 

Li ser destpêka nivîskariya xwe 
Cankurd wiha dom dike: “Sala 
1968'an pirtûkeke alfabeya 
Osman Sebrî kete destê min, min 
xwe fêrî kurdî kir û nivîsand, min 
berê bi erebî dinivîsand. Piştî ku 
fêrî alfabaya kurdî bûm min dest 


pê kir, bi kurdî binivisînim...'' 

Ev 42 sal in bênavber Cankurd 
dinivisîne, 42 sal in ranewestiya 
ye û nafikire ku raweste jî. Nivîsa 
wî ya yekemîn di 60'an de di ko- 
vara Gulistan de hatibû weşandin, 
wê demê ew kovar ji aliyê şaîrê 
Kurd Cegerxwîn ve dihate derxis- 
tin. Dibêje: ''Heta ku destê min bi- 
live, çavên min jî bibînin ez ê 
binivisînim. Nivîsandin bûye per- 
çeyekji jiyana min...'' Cankurd di- 
bêje nivîskarî ji wî re weke 
wezîfeyekê ye, ew weke wezîfe- 
yeke însanî jî dibîne. 

Nivîskarê Kurd Bavê Dara diyar 
dike ku nivîskariyê li kêleka dos- 
tan neyar jî ji wî re peyda kirin. 
Nivîskarî û gotarên wî yên siyasî 
ew mehkûm kiriye. Nikare vegere 
welatê xwe. 31 sal in li xerîbiyê, 
dûrî welatê xwe dijî. Pir hez dike 
berî mirina xwe vegere, carek be 
jî, welat bibîne, lê belê nikare. 

Wî siyaset û nivîskarî bi hev re, 
heta demekê birêve biriye, lê ew 
bi nivîskarî sekinî. Ew niha xwe 
nivîskar dibîne. Siyasetê ew ge- 
lekî êşandiye. Dibêje: “Siyasetê 
her kes êşandiye, weke nimûne 
Osman Sebrî bi xwe partî çêki- 
ribû, ji partiya xwe hate avêtin. 


Eger navdar bibe, 
wê îlûstrasyonên Kawa çêke 


biyê dijî 


Cankurd ev 31 s; 


Rehmetî Mistefa Barzanî jî, ku di 
dîrokê de semboleke welatper- 
weriyê ye ji bo Kurdan, siyasetê 
ew jî êşand... Nikarim ji siyasetê 
bi dûrkevim, her çiqas ez êşandi- 
bim jî, lê dîsa dixwazim weke ni- 
vîskar werim naskirin...'' 

Ew hem nivîskar e, hem jî şo- 
fêrê taksiyê ye, hem jî wergêre 
dike. Dikare dema xwe baş bi 
rêk û pêk di navbera nivîs- 
karî û şofêrtiya taksiyê û 
karên din de parve bike. Di- 
bêje: “Li Almanya rewş 


wiha ye, mixabin. Ji ber ku nivîs- 
karî nikare min xwedî bike, ez 
mecbûr im kar bikim. Bi şofêrtiya 
taksiyê û bi tercumaniyê debara 
mala xwe dikirn..." Cankurd şofêr- 
tiya taksiyê ji xwe re weke biçûki- 
yekê nabîne, lê belê 
dibêje ku rewşa 
wî neynika 
traj ediya 
nivîskarên 
Kurd e, ku 
tê de dijîn. 


Ev xortê Kurd bi fîrmeyên Alman û Amerîkî re dixebite û li 
gor senaryoyan ji wan re îlûstrasyonan çêdike. Dilê wî heye 
ku lehengê Kurd Kawayê Hesinker jî têxe nava wêjeya nûjen. 


Mehmet Sebatli 


S edat Ozgen (26) xortekî Kurdê 
Êzîdî ye ku dema du salî bû 
tevî malbata xwe hatiye Almanya. 
Li bajarê Munsterê zanîngeh 
xwendiye û ji beşa Grafîk-Desig- 
ner dîploma wergirtiye. Niha 
Ozgen bi firmeyekî Alman û yeka 
Amerîkî re kar dike û li ser dax- 
wazên van fîrmeyan îlûstrasyo- 
nan amade dike. Ew dibeje, eger 
rojekê baş bê naskirîn, ew ê xê- 
zeromana Kawayê Hesinkar 
amade bike. 

Her diçe derfetên danasîna 
çanda Kurd a klasîk bi alavên 
nûjen zêde dibe. îlustrasyon, ango 
vegotina mijareke bi wêneyan, 
yek ji van derfetên nûjen e. Bi 
derfetên dizayn û komputerê 
mirovek tenê bi serê xwe dikare 
îlûstrasyonên kesayetên dîrokî 
çêke û dikare anîmasyonên 
wan jî, ango wêneyên tevger jî 
amade bike. Sedat Ozgen yek 


ji van kesan e û di vê beşê de li Za- 
nîngeha Munsterê di navbera 
salên 2004-2008'an de perwerde 
dîtiye. Di dema xwendekariya xwe 
de Ozgen li ser daxwaza mamos- 
teyên xwe jiyana Kurdên ku koçî 
Almanya kirine, bi 
teknîka 


îlûstrasyonê vegotiye û mamoste 
gelek ecibandiye. Di dema zanîn- 
gehê xwe de Ozgen herwiha li 
Frankfurtê di dibistaneke taybet 
de ku şagirtan ji bo karê îlûstras- 
yonê perwerde dikir, ders daye. 

Ozgen beriya ku li bajarê Al- 
manya Kolnê di fîrmeyeke Alman 
de dest bi kar bike, bi fîrmeyeke 
Amerîkî re xebitiye. Derbarê vî 
karî de Ozgen dibeje, “Fîrmeya 
Amerîkî ya bi navê Moonstone ji 
min daxwaza îlûstrasyonan dikir. 
Wan ji min re senaryo rêdikirin, 
min jî li gor senaryoyê wêneyê 
karakteran çêdikir. Bi taybetî wê- 
neyên karakterê bi navê Phan- 
tom. Ev wêne bêtir komîk bûn, 
ango mijarên bi kenî.'' Ozgen paşê 
li Kolnê di fîrmeya Prototyp de 
dest bi heman karî dike, lê têkili- 
yên xwe bi fîrmeya Amerîkî re jî 
didomîne. Niha di fîrmeya Alman 
de li ser lîstik û anîmasyonên di 
Facebookê de kar dike. 

Ozgen di sala 2008'an de li ser 


jiyan, çand, leheng û şerên Kur- 
dan bi armanca pirtûkek amade 
bike, îlûstrasyonan çêdike. Piştî 
ku xêz zêde dibin û dikare wek 
pirtûkek çap bike, serî li weşan- 
xanxaneyeke Alman dide. Lê mi- 
xabin wê demê çend turîstên 
Alman li Çiyayê Agirî ji aliyê ge- 
rîlla ve hatibûn girtin. Ozgen 
derbarê serpêhatiya xwe ya bi 
birêvebirên weşanxaneya Alman 
de wiha diaxife: “Karê min gelek 
kêfa wan anî. Gelek ecibandin, lê 
rasterast negotin em çap nakin, 
gotinê anîn ser mijara turîstan, 
gotin ku niha tiştek wiha nekin 
baştir e." Ev serpêhatî ji bo 
Ozgen dibe wek nimûne ku der- 
fet bibîne û karê xwe bi serê xwe 
bike. 


"Ez ê Kawayê Hesinkar 
bikim lehengekî nûjen" 

Di nava îlûstrasyonên Ozgen 
de Kurdên ji dîrokê, tevî cilên 


Sedat Ozgen 

xwe yên wê demê, tevî hesp, şûr 
û mertalên xwe, şal, egal û kefî- 
yên xwe; zarok, dayîk û gundên 
Kurdan xuya dikin. Herwiha wê- 
neyên ji şer, têkiliyên cîrantî, 
malbatî û hwd... Yek ji van Kur- 
dên dîrokî jî Şêx Mîrzayê Êzidî ye 
ku di sedsala 18'an de li Beşîriyê 
jiyaye. Şêx Mîrza jî wek Derwêşê 
Evdî têkiliyên wî bi civaka Êzîdî 
û ya Misilman re hebû. Ev xêz ji 
bo pirtûkek têr dikin û dema ku 
Ozgen bixwaze dikare çap bike. 

Xeyala Ozgen jî heye ku rojekî 
di karê xwe de bibe wek otorîte- 
yeke navdar da ku xêzên wî û 
pirtûkên wî di nava civakê de 
belav bibin: “Ez ê wê demê hewl 
bidim xwe ku serpêhatiya Ka- 
wayê Hesinger di pirtûkeke îlus- 
trat de amade bikim. Ji ber ku 
Kawa ji bo hemû Kurdan ji her 
çar perçeyên Kurdistanê û hemû 
Kurdên ji her çand û baweriyê, 
nîşaneke girîng e. Ez ê wî wek 
Phantom, lê ne komîk, bikim le- 
hengekî cidî û nûjen." 

Li Rûsya alaya Kurdistanê hat bilind kirin 



XoşewîMihemed (Rûsya) - Roja 20'ê Cotmeha 2010'an li bajarê Tulayê Rûsyayê, Zanîngeha Tulaya Navnetewî 
merasîmeke fereh ji bo 80 saliya damezrandina xwe sazkir. 

Di merasîmê de hejmareke zêdeya mêvan, nûnerên balyozxane, qonsolxaneyên welatan û herwiha Balyozê îraqê 
li Rûsya, Fayiq Nêrweyî, û hejmareke zêdeya mamoste û xwendekarên zanîngehên Rûsyayê jî beşdar bûn. 

Hêjayîgotinêye ku xwendekarên Kurdistanê jî bi çendîn çalakiyên cuda tevlî merasîmê bûn û paşî li pêşberî kana- 
lên navdarên medyayê alayê Kurdistanê li kêleka alayên welatên din li sersahneyê bilindkirin. 

Çûkên îsmail dixwazin vegerin Kurdistanê 

Kenariyên îsmail li Danîmarka l’em in 

îsmail dixwaze kenariyên saxlem bîne welat, ew hizra wê 
yekê jî dike ku grûpa Kenariyên Kurdistanê ava bike û xelkê 
fêrî perwerdekirina kenariyan bike. 


Newzad Mehmûd Silêmanî 

L i kolana teng a Sabûnkeran 
berî 29 salan îsmail du çûkên 
kenarî bi 30 Dînarên Îraqî (çapa 
Swîsra) kirîn, lê niha çûkên wî li 
pêşangehên Denmarka du xelatên 
yekem standin û dixwazin vegerin 
Kurdistanê: "ez dixwazim karekî 
bikim ku Ereb û Ewrûpiyên tên 
Kurdistanê kenariyan bikirin." 

Ji bo cara yekem îsmail di 15 
saliya xwe de hezkirina kenari- 
yan ket dilê wî, dema kenariyên 
Şêx Umerê Çayçî dibîne ku rojane 
li çayxanê dixwînin û dilîzin: 
"min got kak Şêx ez jî cotek kena- 
riyan dixwazim, tuyê bi çiqasî bi- 
firoşî min, wî got bi 30 Dînaran." 
îsmail pênc mehan li benda me- 
zinbûna çûçikan dimîne ku jiyana 
îsmail guherandin. 


Çêkirina rikehan û danîna 
Kenariyan di odeya xewê de 

îsmail Umer Salih (44), dibêje: 
"min dest bi çêkirina rikeh û ki- 
rîna kenariyên din kir. Min ew li 
odeya xewê danîn ji bo ku çavên 
min li wan be û dengê wan ê 
xweş bibihîzim." Ew biryar dide 
jiyana xwe ji bo vî teyrikê xweşik 
û dengxweş terxan bike û bi rêya 
îranê çendîn kenariyan tîne malê. 

Du sal ên ku ji ximzeta leşkerî 
ya rêjîmê reviyabû, derfeteke baş 
bû ku îsmail bikare li mala xwe 
rikehan çê bike û bifiroşe û kena- 


riyên xwe baştir perwerde bike: 
"min rikeh dirust dikirin û difiro- 
tin xwendekarên Musil û Hew- 
lêrê, wan jî dibirin bi buhayeke 
zêdetir difirotin û xerciyên xwen- 
dina xwe ji wan peyde dikirin." 

Pêkanîna jiyana hevjîniyê 
xewna îsmail têk neda: "hevjîna 
min ku zanî zêde kêfa min ji xwe- 
dîkirina kenariyan re tê bû alîka- 
reke min a dilsoz." Niha hevjîna 
îsmail rojane 2-3 demjimêran bi 
hûrbînî xwarinê dide 130 çûçi- 
kên kenariyan û hest bi bêzariyê 
jî nake: "hinek ji dayikên wan 
tembel in û zû xwarinê nadin çû- 
çikên xwe, loma divê em bi xwe 
baştir wan têr bikin." 

Sala 1998'an îsmail ligel hevjîn 
û zarokên xwe ji Silêmaniyê bar 
dike: "li Sûriyê û Lubnanê de- 
mekê man, lê dîsan jî me nedikarî 
bêyî kenarî bijîn, herdem bi per- 
werdekirina wan ve mijûl dibûn 
heta em gihiştin Denmarka." 

Li bajarê Essburg ê Danîmarka, 
îsmail mijûlî perwerdekirina ke- 
nariyan dibe û du salan pey hev 
xelata yekem a pêşangeha kena- 
riyên Danîmarka bidestve tîne û 
di dema wergirtina xelatan de jî, 
sedan Danîmarkî bi çepikên xwe 
yên germ hezkirina xwe pêşkêş 
dikir: "Kenariyeke min bû xwe- 
şiktirîn kenariyên Danîmarka." 

îsmail Umer endamê grûpa ke- 
nariyên Danîmarka ye, ku 700 
endamên wê hene û berî 42 salan 
hatiye dirustkirin, salane li bajarê 
Selkeburkê Danîmarka pêşan- 

.. 


geha kenariyan bi beşdariya hej- 
mareke zêde ya welatên Ewrûpî 
vedike. Ji Rojhilata Navîn tenê îs- 
mailê Kurd û kesekî Filistînî en- 
damên vê grûpê ne. Ji bilî xelata 
yekem, îsmail çendîn xelatên din 
bidestxistine. 


Dixwaze Kurdistanê bike ye- 
kemîn welatê Rojhilata 
Navîn ji bo kenariyan 

Niha kenariyên îsmail ku hej- 
mara wan zêdeyî 200 e, dixwazin 
vegerin Kurdistanê: "dixwazim 
Hikûmeta Herêma Kurdistanê alî- 
kariya min bike ji bo ku pêşange- 
heke kenariyan vekim û êdî xelk 
li Kurdistanê pêşangeha kenari- 
yan bibîne." îsmail dixwaze zê- 
deyî 200 qefesên standar ên 
Ewrûpî dirust bike û di vê pêşan- 
gehê de Kurdistanê bike yekemîn 
welatê Rojhilata Navîn ji bo kena- 
riyan: "lê pêwîstiya min bi alîka- 
riya darayî heye." 

îsmail Umer bawer dike ku se- 
qaya Kurdistanê li kenariyan tê, 
ger hevkariya min bê kirin dika- 
rim ciyê xwedîkirin û perwerde- 
kirina kenariyan li Kurdistanê 
vekim, wê demê hikûmeta he- 
rêmê qazanceke baş dike: "ji ber 
her kesê ji welatên derdorê bê û 
kenarî bikire divê bacê bide hikû- 
metê." Lê îsmail ji ber ev demeke 
dirêje dûrî welate, ne piştrast e 
berpirsên Kurd heta ku giringiyê 
didin karê wî: "Kenarî paqijtirîn 



Ismail du salan li pey hev xelata yekem a Danîmarka stand 


û xweşiktirîn teyrikê cîhanê ye." 

Di hundirê van rojên kêm de ku 
îsmail vegeriyaye Silêmaniyê, 
sedan ciwan dîtine ku wek wî 
hezkerên kenariyane, loma wiha 
lê kir hizra dirustkirina grûpa ke- 
nariyên Kurdistanê bikeve hişê 
wî: "bêyî alîkarî ez nikarim tiştekî 
bikim û divê bi destên betal vege- 
rim Danîmarka." Kenariyên îs- 
mail jî dikarin wek bazirgan, 
sermayedar û şirketên avakirinê 
tevî pêşxistina tecrubeya desthi- 
lata Kurd bibin û bi rêya teyrikên 
balkêş, deriyekî din ê welatê xwe 
bi rûyê cîhanê de veke: "sedan 
Ewrûpî hene, siyasetê nakin, lê 


dostên jîngeh û teyrikan in û bi 
pêşaneghên kenariyan xwe ji me 
nêzîk dikin." Vegera kenariyên îs- 
mail bi astê çandî û dostaniya 
xwezayê ya berpirsên herêmê ve 
girêdayî ye. îsmail ger vegere wê 
ji bo hemû kesên ku dixwazin ke- 
nariyan xwedî bikin, bibe alîka- 
rek: "ezê wan fêr bikim çawa 
kenariyan perwerde bikin û bi çi 
awayî ligel wan tevbigerin." 

îsmail sedan kenarî li Hewlêr û 
Silêmaniyê dîtine ku li bazaran 
tên firotin: "lê ew ne kenariyên 
paqij û tendirust in, ji ber ji wela- 
tên din tên nexweş in, ez dixwa- 
zim kenariyên paqij bînim." 



Mêvanê xwîngiran 


Taman Şakir 


E v demeke dirêj e mirov li vê 
cîhanê li welatekî aram di- 
gere, bi hezaran kîlometro ji bo 
vê yekê derbas kirine. Piştî şerê 
cîhanî yê dûyem koça berbi Ew- 
rûpa destpê kir û hê didome. 
Koçber ji tirsa mirinê direvin, 
yan ji hejariyê berê xwe didin 
Amerîka û Ewrûpa. 

Di hundirê 20 salên borî de, 
rêjeya herî zêde ya koçberan 
berê xwe dan Ewrûpa. Ewrûpi- 
yan perên zêde ji bo dabînkirina 
jiyana van penaberan terxan 


kirin, bi taybetî li welatên sosya- 
lîst. Yekîtiya Ewrûpa (YE) jî ber- 
nama xweguncandin û têkeliyê 
da meşandin ji bo ku ev biyanî 
bikarin xwe ligel çanda van we- 
latan biguncînin û tevî jiyana si- 
yasî û civakî bibin, lê bernama 
hikûmetê tişteke û rastiya jiyana 
xelkê tiştekî dine. Sartre dibêje 
kesê heta temenê 18 salan li 
kîjan civakê mezin bûbe, milkê 
wê civakê ye û nikare bi hêsanî 
kevneşopiyên xwe biguhere. 
Loma biyanî ligel gelek sîstemên 


jiyana Ewrûpiyan nagucin, ev jî 
xeletiya çanda cuda ye, wek sîs- 
tema kar û jiyanê û awayê reftar- 
kirina ligel zarok û malbatê. 

A ji vir pevçûna şaristaniyan 
peyde dibe. Li Almanya ku çen- 
dîn sal lê jiyame, rêjeya herî zêde 
ya bêkaran di nav biyaniyan de 
ye. Kurdên me jî pişka şêr wer- 
digrin, piraniya wan ji ber alîka- 
riya sosyal rûniştine û jiyaneke 
Kurdewarî dijîn. Li gor hinekan 
jî, perên van Filleyan ji bo Misil- 
manan helal in û kar nakin, li ser 


bacên karkeran dijîn, gelek ji 
wan jî tên Kurdistanê jî lê hê 
perên sosyal werdigrin û wek 
mafê xwe dibînin. Ev reftarên 
han biyaniyên din jî rûreş kirine 
û bawerî di navbera hikûmetên 
Ewrûpî û biyaniyan de nemaye. 

Her çiqasî pêwîstiya Almanan 
bi hêza kar heye, ji ber civak kale 
û hizra wê yekê jî dikin ku kar- 
kerên Ewrûpaya rojhilat bînin, lê 
ne karkerên gelên ku kêfa wan ji 
perên sosyalê re tên. 

Ewrûpa ji aliyekî rastî qirîza 
aborî hatiye û ji aliyekî din jî mi- 
jara ewlekariya netewî li cem 
wan pir giringe. Gelek şanên ra- 
zayî yên Rêxistina Al-Qaîde li we- 
latên Ewrûpa dijîn û alîkariya 
darayî kom dikin. Vêya jî Ewrûpî 
hêrs kirine û li gor wan Misilman 
zarokên ser nuxumandî çê dikin. 
Di warê civakî de jî heta niha çen- 
dîn tawanên kuştinê li ser na- 


mûsê di nav netewên Rojhilata 
Navîn de qewimîne, loma li gor 
min ne ecêbe Şêwirmenda Al- 
manya, Angela Merkel, behsa şi- 
kestina guncandinê 
'integrasiyon'ê li Almanya dike, ji 
ber ev penaber zêde dikevin li 
ser rewşa aborî, siyasî û civakî ya 
Almanya. Min hinek kes naski- 
rine rojekê jî kar nekirine û 
hinek rojan li du sê pizîşkan ge- 
riyane û sedan fen û fût kirine ji 
bo ku kar nekin, bi hinceta ku 
nexweşin. Hin kes jî heneku piştî 
15 salan jî fêrî ziman nebûne. 
Helbet bi sedan mînakên din jî 
hene û eger ez behsa wan bikim 
wê romanek jê derkeve, loma di- 
bêjim ger mirov mêvan jî be baş- 
tire mêvanekî can sivik û kêm 
mesref be. Nêzîk dibînim ku ji 
niha şûnde kesên biyanî bişînin 
welatên wan, an wan neçar bikin 
bi xwe vegerin. 

Çand û Huner 

Li Rewandizê 10 pez bûn qurbana "Berîvanê" 



Rewandiz (Rûdaw) - Fîlmê Tirk ê bi navê Berîvanê ku bi kurdî hatiye doblajkirin û heftê du caran di Kanal 4 de tê weşan - 
din, bû sedema xeniqîna 10 pezên gundekîser bi Qezaya Rewandizê. Çend şev berî li gundê Kerek a Qezaya Rewandizê, du 
şivan beriya destpêkirina fîlmê Berîvanê, reva pez li çiya bi tenê dihêlin û tên gund kufîlm temaşe bikin. Lê piştîfîlm bidawî 
dibe şivan vedigerin çiya û dibînin gur êrîş kiriye ser pez û hinek ji wan kuştine. Çavkaniyê got di 40 deqîqeyan de 10 pez 
bûne qurbanê Birîvanê. 



'Bila Nêçîrvan Barzanî ji bo festîvala fîlmên Kurd derfetên xwe bi kar bîne" 



Derhênerê xwediyê pir xelat, Bahman Qubadî: 


Divê Kurd ji bo xwe fîlman çêkin 




Qubadî amadekariya fîlmek nû dike ku tê de lîstikvanên surp- 
rîz hene. Derhênerê navdar sînemaya Kurd a niha 'bê bav' bi 
nav dike û dibêje: "Divê festîvala filmên Kurd bê lidarxistin. Li 
Başûr ji bo kişandina fîlman pere heye, lê sîstem tune." 


T emaşevanên sînemaya cîhanê 
bi Yilmaz Guney û Bahman 
Qubadî, sînemaya Kurd naskirin. 
îro Qubadî di sînemaya Kurd de 
derhenêrek herî serkeftî û zîrek 
e. Qubadî bi salan e zilm û perçe- 
bûna gelê xwe tîne ser perdeya 
spî. Ji ber wî jî rastî xedexe û êrî- 
şên Dewleta îranê bûye û nikare 
vegere cîhe jê dayîk bûye. Niha ji 
bo filmek nû dîsa derdikeve pê- 
şiya temaşevanên sînemayê... 

Derhenêrê Kurd ê xwediyê 
gelek xelatan Bahman Qubadî, 
îsal serokê juriya 47. Fîlm Festî- 
vala Antalyayê bû. Qubadî heta 
niha di gelek festîvalên fîlm de xe- 
latan wergirt. lê îcar wî biryara 
xelatan da û belav kir. Qubadî ev 
yek wek serkeftina sînemaya 
Kurd dibîne, lê li aliyê din rewşa 
sînemaya Kurd jî ne baş dibîne û 
dibejê, "Divê ev rewşa xirab bê 
guhertin.” Gelo wê çawa pêşkeve? 
Qubadî wiha bersiva pirsa me 
dike: “Li Başûrê Kurdîstanê divê 
sazîyên sînemayê bên avakirin û 
ev kar bi zanistî bê meşandin. Wê 
gavê sînemaya Kurd bi ser di- 
keve.” Qubadî bi rêya Rûdawê 
bang li Nêçîrvan Barzanî jî dike û 
dibêje bila ew ji bo lidarxistina 
festîvala fîlmên Kurd alîkarî bike. 
Em bi Qubadî re li ser pêşketina 
sînemaya Kurd, rewşa wê ya li 
Herêma Kurdîstanê û fîlmê wî yê 
nû axivîn... 

Projeya fîlmê we yê nû kengê 
destpêdike û mijara fîlm çî ye? 

Ez texmin dikim fîlm wê 3 an jî 
4 mehê din despê bike. Mijar jî 
wek fîlmên min ê din çîrokek ji jî- 
yana Kurdan e. 

Çawa? 

Çîroka zilamek Kurd e. Jiyana 
wî ye. Ev jî perçeyek ji jîyana Kur- 
dan e. 

Fîlm wê li kû bê kişandin? 

Fîlm, li Bakurê Kurdistanê, li 
bajarê Wanê û li Herêma Kurdîs- 
tanê derbas dibe.. 

Navê fîlm çî yê? 

Biborîne, ji ber hin pirsgirêkan 
ez naxwazim îro bêjim. Gava me 
dest bi kişandinê kir ez ê wê gavê 
diyar bikim. 

Di çapemeniyê de nûçeyek hat 
weşandin; tê gotin ku hûn ê di 
fîlmê xwe de rolek bidin Beren 
Saat. Ev nûçe rast e yan na? 

Na na, tiştek wisa tune. Ew nû- 


çeyek derew e. Lê ez dixwazim 
teklîfek wisa ji Beren Saat re 
bikim. Lê vî gavê ne zelal e. 

Wê kîjan lîstikvan di fîlm de bi- 
lîzin? 

Qet tişt ne dîyer e. Ji ber wê ez 
nikarim nav bidim. Ez îro hinek 
nava bidim û sîbê nebin, dibe 
derew. Ji ber wê em çi bêjin jî vala 
ye. Lê ez dikarim viya bêjim; di 
fîlm de hinek lîstîkvanên navdar 
yên Yunan, Îranî û Tirk hene. 

Hûn niha li Hewlêrê dijîn. Rewşa 
we ya li wir li gor îranê baş e yan 
na? 

Bê guman di navbera Herêma 
Kurdîstanê û îranê de ferqek 
mezin heye. Di serî de li vir teh- 
lîka jîyanê tune. Mirov li vir di- 
kare her tiştî bike. Li îranê her 
tişt qedexe ye; muzîk, çêkirina fîl- 
man û gelek tiştên din. Mirov ni- 
kare îranê û cîhek din 
muqayeseyî hev bike. Lê li vir 
hinek tengasiyên jîyanê û pirsgi- 
rekên çêkirina fîlman hebin jî, ez 
li gor îranê bêhtir azad im. 

Wek hunermendek hûn îro ni- 
karin vegerin cîhê lê dayik 
bûne. Ev hestekî çawa ye? 
îro li cîhanê 40 mîlyon Kurd 


hene û di bin zilm û zordariyên 
mezin de dijîn. Welatên wan bûye 
4 perçe. Jiyana wan perçe perçe 
bûye. Hinek ji wan di zindanan de 
ne. Hinek jî li sirgûnê dijin. Yên 
mane jî di bin zilmê de ne. Li Tir- 
kiyê, îran û Suriyê rewş wek hev 
e. Ev rejîm nahêlin Kurd çand û 
hunera xwe bijîn. Lê ez bawer 
dikim ku Kurd bi tekoşîna xwe 
wê rojek azadiya xwe bigirin. 

Hûn îsal serokê juriya 47. Festî- 
vala Fîlm a Navnetewî ya Antal- 
yayê bûn. Di vî warê de em 
dikarin hestê we bigrin... 

Ev tiştek gelek baş e ji bo sîne- 
maya Kurd. Derhenêrek Kurd, 
cara yekemîn li Antalyayê bû se- 
rokê juriya festîvalê. Ev pêşketina 
sînemaya Kurd û derhenêrên 
Kurd nişan dide. 

Niha li Herêma Kurdîstanê 
rewşa sînemayê çawa ye? 
Zehmet e. Her tişt tevlihev e û 
sîstemek rast nîne. Ez hevîdarim 
ku, ev tişt wê bên guhertin. Eger 
neyên guhertin bi vî awayî rewşa 
sînemaya Kurd wê xirabtir be. 

Tê gotin, li Herêma Kurdîstanê ji 
bo sînemayê pere didin û tiştên 
baş çêdibin... 


Rast e, pere heye û tê dayin. Lê 
sîstemek tune. Wezareta Rewşen- 
bîrî li vî karî dinêre. Di wir de jî 
pirsgirêkên sîstemî hene. 

We li Antalyayê jî gotibû ‘sîne- 
maya Kurd bê bav e'. Baş e ev 
pirsgirêkên sînemaya Kurd wê 
çawa bên çareserkirin? 

Li gor nêrîna min sînemaya 
Kurd îro bê bav e. Zarokek sêwî 
ye. Divê em ji vê rewşê xilas bin. 
Ji bo wê jî divê hikûmet biryarek 
bide. Di nava Wezareta Rewşen- 
birî de komîsyonek sînemayê ya 
ji 10 kesî pêk tê, bê sazkirin. Ev 
kom divê li ser sînemaya cîhanê 
xwediyê ezmûnan be û ji sîne- 
maya cîhanê jî sûd bê girtin. Li 
alîye din berî her tiştî endustiri- 
yeke sînemaya Kurd bê avakirin. 
Wexf û saziyên din bên damez- 
randin. Ez li vir bang li Neçîrvan 
Barzanî dikim; bila derfetên 
xwe yê şexsî bi kar bîne, di 
demek nezîk de li Herêma Kur- 
dîstanê festîvalek fîlman a nav- 
netewî bê li darxistin. Wê gavê 
Kurd wê ji bo xwe sînemayê çê- 
bikin. Wê gavê fîlm, li gorî hesa- 
sîyeten temaşevanên Kurd bên 
kişandin. Ev dibe gava pêşketin 
a sînemaya Kurd. Derhenêrên 
Kurd niha ji bo raya navnetewî 


fîlman çêdikin. Ev bi serê xwe 
têr nake. 

îsal Festîvala Navnetewî ya 
Pusan ê ji bo sînemaya Kurd 
'beşek teybet' avakir û 10 fîlmên 
Kurd nişan da. Hûn di vî warêde 
çi dibêjin? 

Pusan festîvalek herî mezin a 
Asyayê ye. Nîşandina fîlmên Kurd 
li Pusanê gelek baş e. Sînemaya 
me hê nû nû pêş dikeve. Têkiliyên 
wisa gelek girîng û heja ne. Divê 
em van têkiliyan zêdetir xurt 
bikin. 

Gelek cîwan îro di festîvalên fîl- 
mên navnetewî de bi xelat vedi- 
gerin û serkeftî ne. Hûn ji bo 
sînemaya Kurd ev mînakan 
çawa dinirxînin? 

Ev diyardeyên gelek baş in. Ji 
bo sînemaya Kurd û derhênerên 
Kurd serkeftiyeke mezin e. Ev xe- 
latên ku distînin baweriya ciwa- 
nan xurt dike. Ev jî tê wê wateyê 
ku fîlmên baş zêdetir tên kişan- 
din. 

Ji bilî ev proje tiştek nû yê din di 
destê we de heye? 

Erê heye, lê naxwazim bêjim. 
Gelek zû ye. Lê karê sînemayê li vir 
gelek zehmet e. Divê şert û mercên 
sînemayê bên amadekirin. 

Hevpeyvîn: Alî Guler 


Bîografî 


ahman Qubadî di 
salal969'an de li Rojhilata 
Kurdîstanê, li bajarê Bane ha- 
tiye dinyayê. Sînema hertim di 
dilê Qubadî de wek agirek sor 
bû. Berê li cem wênekeşek 
dest bi kar dike. Dû ra dest bi 
perwerda sînemayê dike. Per- 
werde di nîvî de dihêle û dest 
bi çêkirina fîlman dike. Bi 
derhênerên navdar ên Îranî, 
wek Abbas Kiarostami kar ki- 
riye. Dû re dest bi fîlmên xwe 
yên dirêj dike. Qubadî di serî 
de li Cannes, Berlînale, San Se- 
bastîan Rotterdam u gelek fes- 
tîvalên navnetewî xelat 
wergirtiye. “Dema Hespên 
Serxeş”,” Kusî jî dikarin bifi- 
rin”, “Nîvheyv” fîlmên wî yên 
navdar in. Derhenêr niha jî di 
fîlmê nû de li ser çîrokek 
behsa jîyana Kurdek dike. 

Çiya Mazî 


Kurdewarî û wêjevaniya kurdî 

K urdewarî di ferhengê de wekî "tay- 
betmendiya Kurdan" tê binavkirin. 

Jiyana Kurdan a civakî, têkiliyên miro- 
van, hestên wan, kerb û kenê wan, çêr 
û gefên wan, giş dibin xuy û taybet- 
mendiyekê çêdikin. Ew taybetmendî, 
mirovan û civakan ji mirovên din û ci- 
vakên din vediqetîne. 

Dema ku dibêjin “Kurdewarî” ev wa- 
teya jor tê bîra min. Dema ku mirov an 
wêjevanên Kurd behsa wêjeya Kurde- 
warî dikin jî ev tê bîra min û baweriya min ku mirov ji teksteke 
kurdî re bi dilgermî bibêje ev wêjeya Kurd e, divê Kurdewarî 
hebe û taybetiyeke kurdî xuya bike. 

Ma ne “wêje” bi xwe ji jiyanê tê û li ser kok û rehên jiyanê bi- 
lind dibe? Bi awayekî din, wêjevanek çiqasî bi jiyan û zimanê 
gelê xwe zanibe û bi wî zimanî binivisîne, wê ewqas bi pêşkeve. 
Ev yek wê ewqas wî wêjevanî bike aîdî wî gelî. Ji ber wê taybet- 
mendiyê jî, ji derveyî gelê wî jî, wê alem wî bi wê taybetiyê nas 
bike û rûmetê bidê. 

Gelo yê ku jiyana gelê xwe nizanibe û tenê ziman di dibista- 
nan de hîn bûbe, wê çiqasî wêjeya netewa xwe bi pêş ve bibe? 
Dibe ku pir bi awayekî akademîk jî ziman zanibe, lê bi baweriya 
min eger fen û fûtên zimanê xwe, çiv û dûvên wî, xeber, argo û 
erotîzma wî, arabeskî û absurdiya wî zimanî nizanibe, wê ew 
wêjevan, wêjeya wê netewê ji rê derxe û bi dereke din ve bibe. 
Wekî mînak em bibêjin; yekî Îngilîz jî dikare bi rêya dibistanê 
hînî kurdî bibe û nivîsan binivîse, lê wêje tiştekî din e, bi peyva 
“nivîs”ê nayê şîrovekirin. Pirsa ku dibêjin “kî wêjevanê Kurd e” 
an “esilkurdên ku bi tirkî, erebî dinivîsin wêjevanê Kurd in” jî, 
mirov dikare bi vê hizrê şîrove bike. Bi rastî hinek esilkurd bi 
jiyana Kurdî dizanin û alîkariya bişavtinê jî dikin. Mirov nikare 
sînorekî stûr jî deyne, bibêje "ew ne Kurd in, ne wêjevanên Kurd 
in” lê bi hêsanî mirov dikare (qet nebe ez dikarim bêjim) ew ne 
wêjevanên zimanê Kurdî nin. 

Ma gelo yên nizanibin; çirtovirto, quzelqurt, mirmir, hilhile, 
gidiyano, helkehelk çi ye, wê çawa wêjevaniya Kurdî bikin? Yên 
nizanibin hilozbûn, hîrhîr, kişkişandin, keftûleft, lewlew, pelipel, 
pitpit, serjinik, teres, tewşomewşo çî ye, wê çawa tahmê bidin 
çîrokên kurdî û ji ziman tahmê bistînin? Yên nizanibin; tew- 
tewe, şaqîn û waqîn, tiyax, keşxe û virrek çî ye, wê çawa hel- 
besta kurdî binivîsin? 

Gelo yekî ku çîrokeke wî li nava xerzikan derbas dibe, niza- 
nibe; kesax, kesme û keşmûn çî ye û nikaribe bang bike bibêje 
“selik seliiiiiik”, wê çiqasî wêjeya wî zîmanî bi pêş ve bibe û bi 
giyanê wî re çawa bike gerdûnî? 

Welhasil kî dibe bila bibe, tu dixwazî bila biyan û bi kurdî bi- 
nivîsîne, tu dixwazî bila Kurd be û bi kurdî wêjeyê biafirîne; 
divê baş bi kurdî û rihê wî zanibe. Ne ji bo kurdî û kurmancî 
tenê, ji bo zimanên dinyayê û zaravayê kurdî î din jî wisa ye. 


Bi roj peykeran, 
bi şev jî resiman çêdike 


Xeyala Xefûr Hûse- 
yîn ew bû ku rojekî 
li Amedê pêşangeh 
veke; wî mala xwe 
anî vir û ev yek pê- 
kanî. Niha dixwaze 
berê xwe bide He- 
rêma Kurdistanê. 


Ev çend meh in Xefûr Hûseyîn 
malbata xwe jî aniye ba xwe û li 
Baglara Amedê ji xwe re xanî gir- 
tiye. Di du odeyan de ew û mal- 
bata xwe dimînin û odeyeke xanî 
jî weke atolyeya resiman bi kar 
tîne. Hûseyîn ku ders dide şagir- 
tên resimê, diyar kir ku odeyek 
têra wî nake û wiha axivî: “Niha 
hem xwendekarên zanîngehê û 
hem jî kesên din tên li ber destê 
min hînê resimê dibin. Ez heftiyê 
du rojan ders didim wan û heq- 
destê xwe ji wan distînim.” Hu- 
nermendê Kurd ku heta niha 
wêneyên Melayê Cizîrî, Ehmedê 
Xanî, Cegerxwîn û Mûsa Anter çê- 
kiriye, li şaneşîna mala xwe tab- 
loyekî 2 metro yê Ahmet Kaya 
daleqandiye. Hûseyîn, niha jî 
portreyeke Aramê Tîgaran ku ji 2 
metropan pêk tê, çêdike. 


Bawer Çem Amed 

R esamê navdar ê Qamişloyê 
Xefûr Hûseyîn ku ji bo hune- 
reke baştir terka Sûriyê kir û li 
Amedê bi cih bû, hêvî, keser, kul 
û kederên xwe di tabloyan de di- 
nexşîne. Xefûr, ji bo debara mala 
xwe bi roj di parkan de ji bo şare- 
dariyê peykeran çêdike û bi şev jî 
tabloyan diresmîne. 

Resamê Kurd Xefûr Hûseyîn ku 
heta niha ji 2 hezarî zêdetir tablo 
çêkirine û li cihên cur bi cur nêzî 
50 pêşangehan vekirine, çîroka 
hatina xwe ya Amedê ji Rûdawê 
re vegot. Li gor resam Hûseyîn, 
wî hêj di 5 saliya xwe de li ser 
defterên birayên xwe xêz çêdiki- 
rin û ev xêzên wê rojê bûne pêşe- 
roja resamiya wî. Xêzên pêşîn ku 


Xefûr Hûseyîn tabloyan li mal çêdike, peykeran jî li derve 


'Dixwazim biçim Başûr' 

Xefûr Hûseyîn, destnîşan kir ku 
berê daxwaza wî ya herî mezin li 
Amedê vekirina pêşangehan bû, 
ew gihiştiye miradê xwe û niha 
dixwaze li bajarên Herêma Fede- 
ral a Kurdistanê pêşangeh veke. 
Hûsên vê daxwaza xwe wiha anî 
zimên: “Ez pir dixwazim li Başûrê 
Kurdistanê pêşangeh vekim. 
Çimkî êdî çavên me hemû Kurdan 
li wir e. Ewder hêviya me ya aza- 
diyê bilindtir dike.” 


Xefûr Hûseyîn li pêş tabloyekî Ahmet Kaya 


di zarokatiyê de avêtibû, pêşeroja 
Hûseyîn jî diyar kiribû. Li Qamiş- 
loyê piraniya wexta xwe ji çêki- 
rina resiman re vediqetand. Bi 
çêkirina tabloyên sûrealîst êdî 
nav û dengê wî li bajarên derdorê 
belav bûbû. Lê ev yek têra wî ne- 
dikir. Ji bo ku hunera xwe pêşde- 
tir bibe, beriya 3 salan biryar da 
ku berê xwe bide Bakurê Kurdis- 
tanê, Amedê. Hûseyîn ku ev 3 sal 
in li Amedê dijî, wiha axivî: “Hev- 


jîna min û du zarokên min li Qa- 
mişloyê man, ez jî li vir. Min li vir 
pêşangeh vekirin û li derdorê 
xwe da nasîn. Di warê aborî de 
gelek pirsgirêk jiyam. Ji ber vê 
yekê bi roj diçûm li xerat (necar) 
dixebitîm û bi şev jî min tablo di- 
resimand. Ev çend meh in min 
dev ji necariyê berdaye. Niha bi 
roj li baxçeyên parkan ên şareda- 
riyê peykeran çêdikim, êvaran jî 
resiman çêdikim.” 

...... 

Di mala xwe de ders dide 


REKLAMA WE 

dikare li vir be! 


Rojnameya Rûdawê bi erzanî 
reklam û peyamên we dighîne 
bi hezaran sermayedar û 
xwendevanên Kurd 

Serîli mebidin: 

Buro: +49 (0)221-26 00 4002 
Mobil: 0152-5486 5621 
e-mail: rudawname@googlemail.com 

Jin û Civak 


Rûdaw I Hejmar 69 


Melayên jin xwediyên şînan talan dikin 


Tendirustî 


Li Herêma Kurdis- 
tanê 160 jinên des- 
tûrdayî hene ku 
dikarin tevlî şîn û 
merasîmên olî 
bibin. Lê hin mela- 
yên jin ên bêyî 
molet jî di şînan de 
Quranê dixwînin. 

Necîbe Mihemed Hewlêr 

M albata Şîraz Mizefer (20) 
bangî melayeke jin kirin ji 
bo ku di şîna bavê wan de Quranê 
bixwîne, lê wê melaya jin yek 
ayeta Quranê jî nexwend û pere jî 
ji wan wergirtin. Şîraz dibêje: "du 
rojan me telefona wê kir heta hat, 
roja duyem a şînê du demjimêran 
li defê xist û hinek sirûd xwendin, 
lê ayeteke Quranê jî nexwend." 

Rewşa darayî ya malbata Şîraz 
ê nebaşe: "dema melaya jin mera- 
sîm xelas kir daxwaza 250 hezar 
Dînaran kir, lê got ji ber hûn hejar 
in 180 hezar Dînaran bidin. Di 
dema dabeşkirina şêrîniya mew- 
lûdê de jî, melaya jin ji me re got 
beşê min û zarokên min cuda 
deynin." 

Wek çawa di şîna mêran de 
Quran tê xwendin, êdî di şîna 
jinan de jî tê xwendin. Xwediyên 
şînan giliyê li melayên jin dikin 
ku wek pêwîst giringiyê nadin 

Kujerên jinan 
nayên girtin 

Soran Behaeddîn 

K uştinên namûsê li Herêma 
Kurdistanê zêde ne û pir 
caran jin û keç lis er tometeke 
çêkirî tên kuştin. Li gor şopan- 
dina Rûdawê li ser hin dosyayên 
jinên ku di sala borî de hatine 
kuştin, heta niha ti kes li ser kuş- 
tina wan nehatiye binçavkirin. 

Li gor serjimêriya Wezareta 
Mafên Mirovan, sala 2008'an li 
Herêma Kurdistanê 117 jin ha- 
tine kuştin; li Hewlêrê 52, Silê- 
manî 43 û Duhok 22. Herwiha 
346 termên jinan li Herêma 
Kurdistanê ji bo peymangeha 
pizîşkî ya dadwerî li Hewlêrê, 
hatine şandin. 

Rêvebirê Şopandina Tundû- 
tûjiya Dijî Jinan li Hewlêrê, Ko- 
mîser Jîlemo Evdilqadir, 
ragihand, ew ê ji bo girtina ku- 
jerên jinan hewldanên xwe bi- 
domînin: "ji sedî 70'ê kujerên 
jinan girtî ne, kesên ku hê ne- 
hatine girtin jî cihê wan nedi- 
yar e, reviyane derveyî Herêma 
Kurdistanê, hinek diçin bajarên 
îraqê û hin jî direvin derveyî 
îraqê." 



Apandîs 


Li Herêma Kurdistanê melayên jin di şînan de Quranê dixwînin 


xwendina Quranê di şînan de û 
tenê dixwazin pereyan bidin hev. 


Di şîna jinan de awazên hey- 
ran, siyaçeman, def û da- 
holê hene 

Xwediyên şînan dibêjin ku 
xwendina Quranê di şîna jinan de 
tiştekî zêde ye, lê piraniya wan ji 
ber lomên xelkê, gazî jinên mela- 
yan dikin. Fewziye Elî (40) ku 
berî du mehan dayika wê miriye 
dibêje: "baweriya min pê nayê ku 
melayên jin bên di şîna jinan de 
Quranê bixwînin, ji ber jin ji ber 
axaftina di navbera wan de haya 
wan ji xwendina Quranê namîne, 
gunehbar jî dibin, ji bilî ku piştî 
şînê melaya jin bi kêfa xwe dax- 
waza pereyan dike, bêyî ku rewşa 
darayî ya xwediyê mirî li ber çav 
bigre." Fewziye yek ji wan e ku ji 
ber 'lomên xelkê' melayeke jin bo 
şîna dayika xwe anî. 

Mele amaje didin ku merasî- 
mên bi navê şînê li Kurdistanê ji j 
bo miriyan tê kirin di îslamê de 
behsa wê nehatiye kirin, lê kev- 
neşopiyeke xelkê ye, nemaze şîna 
jinan. 

Mela Mezher Şêx Tahir Zeyne- 
labidîn derbarê xwendina Qu- 
ranê di şînan jinan de got: 
"Heram e jin bi dengekî bilind 
Quranê bixwîne û li derve xelk 
guhdariya dengê wê bikin, her- 
wiha gelek jinên ku Quranê dix- 
wînin xelet dixwînin û bi vî hawî 
gunehbar jî dibin. Baştir e xwe- 
diyê şînê CD û tomarê bikar bîne 
ji bo Quranê." Navborî rexne li 
şîna niha ya jinan digre û dibêje: 
"niha şîna jinan û sirûd bi awazên 
heyran, siyaçeman û def û dahol 
lêdanê dixemilînin." 

Derbarê wergirtina pereyan 
beramber xwendina Quranê di 
şînê de, Mela Mezher, got: "îslamê 
rê nedaye vî karî, kesê di şînê de 
bi pereyan Quranê bixwîne, 
Xweda wî dişîne cihê herî nexweş 
ê dojehê 'weyl'." 

Li Herêma Kurdistanê hinek 
jinên destûrdayî hene ku dikarin 
tevlî şîn û helkeftên olî bibin. Hej- 
mara wan jinan nêzîkî 160 e, wan 
ji aliyê Wezareta Ewqafê molet 
wergirtine. Kurdistan Hesen (28) 


ku berpirsa van 160 jinane got: 
"160 melayên me hene, hemû 
moletkirî ne, nasnameyên wan 
hene û divê di şînan de bi xwe ve 
bikin." Kurdistan ku xwedî teki- 
yeye û wek Xelîfe Kurdistan tê 
naskirin, eşkere dike ku hinek 
melayên jin ên bêyî molet jî hene 
diçin şînan: "ev mele di dema 
xwendina Quranê de xeletiyên 
zêde dikin." 

Niha li her taxekê şînî hebe, 
konek tê vedan û bi dirêjiya dema 
şînê li kolana ku kon lê tê vedan, 
trafîk têk diçe. Derbarê girtina 
kolanan, Xelîfe Kurdistan dibêje: 
"em çend caran ligel Parêzgar rû- 
niştin û me daxwaz kir ku çend 
salonekan ji bo şînên jinan bên 
vekirin, lê hê tiştek nehatiye 
kirin." 

•••••••••••••••••••••••••••••••••• 

2 hezar Dolar ji bo xwen- 
dina Quranê 

Xelîfe Kurdistan red nekir ku 
mele pereyan li şînan werdigrin û 
got: "helale", lê bazarkirina li ser 
perên xwendina Quranê heram 
dibîne: "nabe bazar li ser xwen- 
dina Quranê bê kirin. Heta niha 
hevwelatiyan gilîname li ser 8 
melayên jin li cem me kirine, 
hinek melayên jin 2 hezar Dolar 
ji xwediyê şînê wergirtine. Em li 
gor rêbazên Wezareta Ewqafê 
kar dikin, ku ji bo her şînekê 100 
hezar Dînaran werbigrin." 

Her çiqasî Wezareta Ewqafê di 
dema borî de pêşniyar kir ku ji bo 
xwendina Quranê CD û kasêt bên 
bikaranîn û biryar derket şîn ji 3 
rojan bibe 2 roj, lê hevwelatiyan 
ev yasa bicîh neanîn û niha jî me- 
layan tînin şînên xwe. Berdevkê 
Wezareta Ewqafê, Merîwan Ne- 
qişbendî, ku xwediyê fikirê jî bû 
got: "ev proje alîkariyeke başe ji 
kesên ku rewşa wan a borî ne 
başe û nikarin mele bînin şînê." 
Derbarê qedexekiina xwendina 
Quranê bi peran ji aliyê Wezareta 
Ewqaf, navborî wiha axivî: "her 
kesê bêyî molet nikare Quranê 
bixwîne, kesê bixwîne jî nikare 
daxwaza zêdeyî 100 hezar Dîna- 
ran ji xwediyê şînê bike, ger 
binpê kir Wezareta Navxwe di- 
kare wî bigir e." 


A pandîs organeke ku şiklê wê 
wek tupê ye û dirêjiya wê jî 
6- 8 cm e. Li binzik û li aliyê 
rastê cihê xwe digre; hucreyê 
lenfa jî tê de hene ku antîkor çê- 
dikin. Li seranserê cîhanê ji ber 
nexweşiya apandîsê gelek 
mirov ameliyat dibin. Li ser 
apandîsê tişta herî baş tê zanîn 
ew e ku mirov dikarin bêyî wê jî 
bijîn. 





w 

( TS 

Dr. Îbrahîm Gunêş 


Hûn dikarin ji me re bahsa apandîsê bikin? 

Dr. Îbrahîm Gunêş: Apandîs bi roviya kor ve girêda ye, 
şiklê wê weke tiliya zirav e û di dawiya roviya qalind de cihê 
xwe digre. Rola apandîsê çêkirina fîltreyê ye da ku bakteriyan 
paqij bike û di hindirê xwe de wana bê bandor bike û bedena 
mirov ji bakteriyên nebaş biparêze. ji xwe apandîs bi roviya 
qalind ve girêda ye û li ser hemû roviyan bandora wê heye. 

Çend rengên apandîsê hene? 

Bi navên Apandîsa Akut û ya Kronik du şêweyên wê hene. 
Apandîsa Akut iltîhaba roviya kor e, roviya kor diwerime û 
îltihab digre, ji ber wê jî zikê mirov diêşe û mirov vedireşe, 
dilê mirov lihevdikeve, zikê mirov diçe, germbûna canê mirov 
zêde dibe. Ji ber wê jî binzikê mirov ê rastê diêşe û birêveçûn 
zehmet dibe. Dema ku mirov destê xwe bide ser gelek diêşe. 
Hingê jî bi tevlî xwînê Loksit, Limfosit, ASL bilind dibe, pişt 
re pêwîstî bi emeliyatê dibe. Apandîsa Kronîk jî car carnan 
çêdibe û êşa wê destpêdike, ew jî dîsa dibe sedema lihevke- 
tina dil û êşa zik, lê mirov zêde ji ber nerihet nabin. Ev dibe 
ku di tevahiya jiyana mirov de bimîne, ji ber ti zirara wê tune. 



Infiamed appendiz 


Carna apandîsa mirov diteqe, metirsiyê wê çi ne? 

Dema ku apandîsa Akut zu neyê ameliyatkirin ew diwe- 
rime, an jî dirize û diteqe; wê demê hemû bakteriyên hundirê 
wê li valahiya zik belav dibe, hingê jî zik û xwîn tê jehrdayîn. 
Ji ber wê jî pêwîst e ku bezîjk zêde zik vebike û hemû organên 
hundir derxe derve, bi antîseptîkan û antîbîotîkan bişo û pa- 
qijbike û careke din bixe cihê wan, pişt re jî tedawiya êşê û îl- 
tihabiyê bike. Lê apandîsa kronîk bi dermanê êşê tê 
çareserkirin. 

Apandîs bi taybetî bi kî re tê xuyakirin? 

Apandîsa Akut ji sedî 70-80 bi ciwanên 8-15 salî re çêdibe, 
ev jî ji ber ku xwarin û vexwarinên ne baş û ne paqij dixwin, 
sedemek din jî qelsiya berxwedana canê wan e. Apandîsa 
Akut bi mirovên mezin re pir kêm çêdibe; yên ku bi wan re 
çêdibe jî disa sedem xwarin û vexwarin in. Lê piştî emeliyatê 
ti kêmasî di canê mirov de nayê xuyakirin. Dema ku mirov zu 
here bizîşk apandîz ne xweşiyeke metirsdar e. 


Amadekirin: Zelal Çelîk 

*Dr. Îbrahîm Gunêş ji Bakurê Kurdistanêye, niha li Almanya dijî û 
pizîşka nexweşiyên hundir e. 

Wezîrê Derve yê Iraqê, Hoşyar Zêbarî: 

Koşka Sipî û NY piştgiriya 
însiyatîfa Serok Barzanî dikin 


Hoşyar Zêbarî, ku ji dema hilweşîna rê- 
jîma Saddam Hûseyîn, Wezîrê Derve yê 
îraqê ye, bêtir di medya cîhanê de tê 
dîtin û kêm li Kurdistan û di medya Kurd 
de derdikeve. Di vê hevpeyvîna ligel Rû- 
dawê de, Zêbarî behsa qirîza avakirina 
Hikûmeta îraqê û helwêsteke din a Se- 
rokê Lîbya Muemer Qeddafî dike, ku li 
pêşber hemû Wezîrên Derve yên wela- 
tên Ereb de piştgiriya serxwebûna Kur- 
distanê kir. 


ligel wê yekê ye ku Kurd û Şîî bi 



Rûdaw: Di medya YNK'ê de her- 
dem tê gotin ku Kurd ji bo pêka- 
nîna hikûmetê nêzîkî Dewleta 
Yasa ne, lê di ragihandina PDK'ê 
de herdem pêdagiriyek heye ku 
pêwîst e hikûmeta dahatû hikû- 
meteke niştimanî ya hevbeş be. Bi 
rastî helwêsta Kurdan bo hikû- 
meta dahatû ya îraqê çi ye? 
Hoşyar Zêbarî: Niha du rê ji bo 
damezrandina hikûmetê hene. 
Rêya parlamento ku dadgeha fe- 
dere biryareke mecbûrî wergirt 
ku divê rûniştina vekirî bidawî 
bike û parlamento di nava du 
hefteyan de bicive û serokê 
demkî yê parlamento hatiye 
agahdarkirin ku divê parlamento 
dest bi karê xwe bike, ji ber do- 
mandina rûniştina vekirî karekî 
ne destûrî ye. [...] Ev rêyek e. 
Rêya din, pêşniyareke Serokê 
Herêma Kurdistanê heye ku pê- 
wîst e lîsteyên di hilbijartinan de 
serketine hemû bi hev re bicivin. 
Lîsteyên serkeftî heta niha bi hev 
re neciviyane û danûsitandin 
herdem dûalî bûne. Niha nêzîka 
8 mehan bi ser hilbijartinan re 
derbas dibin û civîneke bi vî 
rengî nehatiye kirin. Hikûmeta 
ku tê pêkanîn jî, divê hikûmeta 
şirîkatiya niştimanî be û hemû 
alî tê de beşdar bin. [...] 

Amerîka ligel kîjan rêyê ye? 

[...] Koşka Sipî daxuyaniyek da 
ku ew piştgiriya însiyatîfa serokê 
herêmê dikin, herwiha NY û Misir 
jî pêşwaziya wê kirin. Ev belge ye 
ku însyatîf pêngaveke serkeftî bû. 
Bingeha bihêzbûna wê jî ew e ku 
cenabê serok çavê xwe neber- 
daye ti postekê û di vê pirsê de ne 
alî ye, herwiha însyatîfeke Îraqî 
ye û ji derve nehatiye. 


"Ti kes bê lihevhatin 
nikare li îraqê hikûm 
bike" 


Em dikarin bêjin Amerîka ne 


tenê hikûmetê pêk bînin? 

Hinek xalên bingehînî hene. 
Her hikûmetek li îraqê bê avaki- 
rin, divê hersê pêkhateyên serekî 
tê de beşdar bin, ji ber ger wiha 
nebe dengdan û demokrasî bê 
wate dibin. Loma çi Amerîka, yan 
welatên derdorê, pêdagiriyê li ser 
vê xalê dikin. Ji xwe girêk di vir bi 
xwe de ye. 

Û lîstika demokrasiyê û mafê 
dengdêr û aliyên piranî û kêma- 
niyê? 

Rewşa îraqê vê yekê qebûl 
nake. Ti kes bê lihevkirin nikare 
hikûma îraqê bike. 

Heta kengî? 

Heta ev millet bigihe astekî 
wiha ji têgihiştin û demokrasiyê 
ku opozîsyon hebe û hwd. Aliyê 
serkeftî her tiştî li îraqê ji xwe re 
bibe, nabe. Herwiha li welatên 
zêde demokratîk jî post û pileyan 
didin kesekî ku ji partiyeke din e. 
Yanî, yekem divê îraq bi tifaqî bê 
hikûmkirin û dûyem her hikûme- 
tek lê bê avakirin divê hersê pêk- 
hateyên serekî lixwe bigre. 
Sêyem, dibe ku serokwezîrê hikû- 
meta bê Şîî be. 

Berî bên kirin, we got ev hilbi- 
jartin ne yên gelê îraqê ye, lê 
yên welatên herêmê ye... 

Ne wiha bû? Wiha derneket? 

Yanî her hikûmeteke bê avaki- 
rin, em dikarin bêjin hikûmeta 
welatên herêmî ye? 

Ger hikûmet ava bû û hikûmeta 
hevbeş a niştimanî nebû, wê 
demê em dikarin bêjin 'erê hikû- 
meteke herêmî ye û ne Îraqî ye'. 
Lê eger li ser bingeha beşdarîki- 
rina hersê pêkhateyan bê avaki- 
rin, êdî hikûmeteke Îraqî ye. 
Însyatîf jî pêdagiriyê li ser vê xalê 
dike. 

Gelek caran behsa wêya tê kirin 
ku ger Lîsta îraqiye beşdar bibe, 
derfeta Kurdan a bidestveanîna 


postê serokkomar kêmtir dibe û 
wê zerer bigihe gelê Kurd? 

Ger tu rastiyê dixwazî, divê 
Lîsta îraqiye beşdar bibe. Ger 
beşdar nebe, wê pirsgirêk derk- 
evin û tundûtûjî zêdetir bibe. 


"Kilît di destê Kurdan 
deye" 


Kurd ji vê beşdarbûnê çi bidest- 
dixin? 

Pêgeha Kurdan niha pir bihêz 
e. Niha em bûne yekalîker û kilît 
di destê me de ne, em piştgiriya 
kîjan alî bikin, wê biser bikeve. 
Ger em bixwazin herin cem Ma- 
likî, di du rojan de wê hikûmet bê 
ragehandin. An ger em piştgiriya 
Lîsta îraqiye bikin, wê bi beşda- 
riya civata bilind sibe hikûmetê 
pêk bînin. Loma beşê me her pa- 
rastî ye. 

Mam Celal ji bo rojnameyekê ra- 
gehandiye ku Malikî hemû dax- 
wazên Kurdan qebûl kirine? 

Piraniya wan a herî zêde qebûl 
kiriye, lê hinek daxwazên me 
mane ku hê qebûl nekirine. 

Wek çi? 

Wek mînak niha li welatekî Ew- 
rûpî jî gava du partî hevbendiyê 
dikin, dibin şirîkên hev ên desthi- 
latê. Ger aliyek vekişiya, yê din ni- 
kare hikûm bike. Ev yek ji 
daxwazên me ye ku hê qebûl ne- 
kirine û dibên bila bi formeke din 
be. Lê Dewleta Yasa ji hemû yên 
din zêdetir xwe nêzîkî me kiriye. 

Ji Lîsta îraqiye jî zêdetir? 

Ji hemûyan. Lê êdî di siyaset û 
hevbendiyan de meseleya garan- 
tiyê tiştekî girîng e. Lê li gor min 
di siyasetê de garantî nînin. Ga- 
rantî yekîtiya refên te û giraniya 
hêz û tevger û rola te ye. 

Tecrûbeya we ligel Elawî û Ma- 
likî jî heye, bi baweriya we kî- 
janê wan ji bo Kurdan baştir e? 

Divê em rastbîn bin. Em bixwa- 
zin an nexwazin Şîî li parlamen- 
toyê piranî ne. Ger tu di hikûmetê 
de beşdar bî, divê ligel hikûme- 
tekê bî ku îmkana berdewam- 
bûna wê hebe. Bê guman divê 
Sunî jî di vê hikûmetê de beşdar 
bin, lê ya girîng ew e kû herî zêde 
nêzîkê daxwazên me ye û ev e 
pîvan. 

Di nav raya giştî ya gelê Kurdis- 
tanê de gilî zêde ne ku Malikî 
sozên ku dabûn Kurdan pêk 
neanîn. 

Xemsariyeke zêde hat kirin. Hi- 
kûmeta navendî û Hikûmeta He- 
rêma Kurdistanê xemsariya xwe 
nîşan dan. Li Bexda hinek kar 
hene nûnerên Kurd divê hemû tê 
de başdar bin, ev ne tenê karê 


çend nûnerekî yan Lîjneya Bilind 
a Maddeya 140'ê ye. Ev karekî 
niştimanî ye û divê hemû alî bi 
hev re hewl bidin. 

Diviyabû Hikûmeta Herêma 
Kurdistanê çi bikira? 

Hikûmeta Herêma Kurdistanê 
dikarîbû di asayîkirina rewşa van 
navçeyan de rolekê bilîze û hev- 
kariya xelkê wan navçeyan bike. 

Lê dibêjin Serokatiya Komarê 
nekarî biryarê bide, ji ber cîgi- 
rên wî xwedî mafê veto bûn? 

Xwezaya desthilatê bi xwe 
wiha bû, sê serokkomar hebûn. 
Her yek ji van xwedî mafê vetoyê 
bû, xuyaye di qonaxa dahatû de bi 
vî hawî nabe û tene serokkoma- 
rek dibe, lê desthilatên wî kêmtir 
dibin. Hê gelek pirsgirêk mane ku 
nehatine çareserkirin. Hemû hê- 
viya me ev destûrê hanê ye ku hê 
bi tevahî nehatiye çespandin. 


"Metirsiya paşvesten- 
dina hemû mafan ji 
gelê Kurd heye" 


Pêdagiriya Kurdan li ser wêya ye 
ku Mam Celal bibe serokkomar. 
Li gor we vê carê ku serokkoma- 
rekî îraqê Kurd be û duyên din 
yek Sunî û yek Şîî dibe, ev ji bo 
Kurdan tiştekî baş dibe? 

Pir behsa vê mijarê tê kirin ka 
gelo serokkomar Kurd dibe yan 
aliyekî din. Hê helwêsta me ew e 
ku em pêdagir in li ser beren- 
damtiya Mam Celal ji bo serokko- 
mariyê. Ji ber gelek sedeman 
metirsî heye ku ev pêngava 
yekem be ji bo şûnde stendina 
hemû mafên ku gelê Kurd bidest 
xistine, yek li dû yekê. Nabe ev 
hest bê dirustkirin ku mafê Kur- 
dan nîne bibin serokkomar an 
wezîr. [...] 

Meseleya Wezareta Derve ku ev 
çend sal bûn di destê Kurdan de 
bû, niha di nav daxwazên Kur- 
dan de zêde nayê behskirin. Bi 
ser de jî tê gotin ku dibe Kurd 
daxwaza vê wezaretê nekin. 
Niha şer ne li ser vêya ye, lê li 
ser sê postên din e. Hê em neha- 
tine ser dabeşkirina wezaretan. 

Lê Kurd niha dibêjin em weza- 
reta petrolê yan darayî dixwa- 
zin? 

Her tişt ne bi destê me ye. Kî di- 


bêje Şîî amade ne Wezareta Pet- 
rolê bidin me, nemaze ku çavka- 
niya tevahiya dahata îraqê ye. Em 
hê nehatine ser vê gotûbêjê, lê bê 
guman ji ber ku helwêsta me 
bihêz û yekgirtî ye, em ê beşa xwe 
ya wezaretên girîng jî bibin. We- 
zareta Derve jî, ne ji ber ku li wir 
wezîr im, bê guman wezareteke 
zêde girîng e û têkiliya wê ligel 
Herêma Kurdistanê zêde ye. Me- 
seleya Kurdan û herêmê, mese- 
leya serweriyê ye. Yanî wezaretên 
ku bi serweriyê ve têkildar in, ji 
bo derve Wezareta Derve ye û bo 
hundir jî Wezareta Navxwe ye. 

Hûn hest dikin atmosfêrek bê 

hole ku dewleteke Kurdî bê saz- 

kirin? 

Mafê çarenûsê mafekî rewa yê 
hemû gelan e û di destûra Nete- 
weyên Yekgirtî (NY) de heye. Vê 
carê dema em li zîrveya welatên 
Ereb li Lîbya bûn, rûniştineke 
wezîrên derve hebû. Muemer 
Qeddafî hat hundir û projeyekî 
wî ji bo vejandina Komkara Ereb 
û yekkirina welatên Ereb hebû. 
Qeddafî behsa wêya kir ku divê 
em wek YE bin û wek Tirkiyê bin 
û bi kêmanî wek îranê bin û xelk 
rêza me bigre. Got hêz û perên 
me ji yên wan zêdetir in, lê ew 
îradeya me tune û got jî dema vê 
yekê dibêjim nayê wateya ku 
gelên me yên din nînin û mafê 
wan nînin û got netewa Kurd jî 
heye ku neteweyeke mezin e û 
cîrana me ye, mafê wan jî yê yek- 
bûn û serxwebûnê heye. [...] Ti 
kesî axaftina wî ya li ser netewa 
Kurd şîrove nekir, heta dora We- 
zîrê Derve yê Sûriyê Welîd Mûa- 
lîm hat, ku ew jî dostekî me ye. 
Welîd Mûalîm got: "Têbîniyên 
me li ser tiştên te behsa wan kir 
nînin, lê em ne ligel damezran- 
dina dewleteke Kurd in." Qed- 
dafî bersiva wî da û got 'baş e 
hûn Baasî ne, slogana Baasê jî 
eşkere ye ku dibêje 'yekîtî-azadî- 
sosyalîzm'. Azadî li cem we aza- 
diya mirov e, yan milletan e? 
Eger hûn li vêya mikur neyên, 
wate hûn ligel bîrûbaweriyên 
xwe ne rast in.' Min jî di wê 
demê de bi xurtî jê re li çepikan 
da. Amadebûyan dest bi ken 
kirin. Wezîrê Derve yê Sûriyê 
Welîd Mûalîm ku li tenişt min 
rûniştibû got, ha te xwe eşkere 
kir? Min got ez her ev im, lê we 
xwe hetikand. 

Tevaya hevpeyvînê: 

Di www.rudaw.net de bixwîne 

Bajarê bazirganî û pîşesaziyê: Dîlok 





Li Dîlokê Fisteq, kargehên mafûran, maddeyên kîmyayî, caw, pembû, çîmento û gelek tiştên din hene 


Ahonetiya Rudaw 

E/dlxwaxlm tiu liiuiui 
□ mdhriii □ Sakk£ □ Vchnî 
tiLhim □hnnefj.'ê/ya mjnameya Filduri.i. 
Ri>jnanKyj miin Jieftanehcşinin r.jvnişj n t: 
Nav :_ 


Bi baweriya ma- 
mostayekî zanîn- 
gehê, cografiya 
Dîlokê, herwiha av 
û hewayê wê bûne 
sedema pêşketina 
bazirganî û pîşesa- 
ziyê. 

Endam Muhsin Gerdî 


B ajarê Dîlok (Entab) li Bakurê 
Kurdistanê êdî bi berhemên 
xwe yên navxweyî li seranserê cî- 
hanê bûye xwediyê nasnameyekê 
û niha berhemên vî bajarî li pira- 
niya welatên Asya, Ewrûpa û 
Amerîka belav bûne. 

Dîlok Bajarekî dîrokî û kevin e. 
hejmara rûniştvanên wê digihe 
zêdeyî yek milyon kesî, heştemîn 
bajarê mezin ê Tirkiyê ye. 


Berhemên Dîlokê 

Taybetmendiya Dîlokê hebûna 
çend berhemên navxweyî ye, ku 
bûne sîmaya nasandina bajêr. Fis- 
teq berhema yekemîn e. Loma 
Dîlok li Tirkiyê wek bajarê fiste- 
qan tê binavkirin. Piştî fisteqan jî, 
şêranî tê. Paqlaweyên wê li seran- 


serê Tirkiyê û Bakurê Kurdistanê 
binav û deng in. Tê gotin jî: "ger 
serdana Dîlokê bikî û paqlaweyên 
wî bajarî nexwî, wek ku te ser- 
dana Dîlokê nekiribe." Zêdebûna 
dikanên şêraniyê li vî bajarî vêya 
bo mirov îspat dike. 

Li gor tesnîfên Odeya Bazirganî 
ya Dîlokê, ev berhem li vî bajarî 
hene: Fisteq, kargehên çêkirina 


mafûran, maddeyên kîmyayî, 
caw, pembû, mişmişêm hişk, çî- 
mento û berhemên xweliyê, ji ber 
taybetiyeke xweliya Dîlokê heye 
ku dikare şûşe û çend maddeyên 
din jê bên çêkirin. 


Peywendiyên bazirganî 


. 


Dîlok têkiliyen bazirganî yên 
bihêz bi welatên cîhanê wek Ame- 
rîka, Almanya, Holenda, îtalya, 
Fransa, Yûnanistan, Belçîka, Brî- 
tanya û Rûsya hene; herwiha bi 
welatên Asyayî bi Tacîkistan, Qir- 
qîzistan û îran û ji welatên Ereb, 
Sûriyê, Erebistana Siudî, Lîbya û 
îraqê re jî têkilî hene. 


Li gor agahiyên Odeya Bazirga- 
niya Dîlokê, di sala 2008'an de 
henardeyên bajar 3 milyar û 164 
milyon Dolar bû, pişka herî zêde 
ji vê dahatê ketiye ber îraqê ku 
milyarek û 628 milyon Dolar e û 
bazirganiya alavên hawirde ki- 
riye. îtalya di pileya dûyem de cih 
girtiye ku bi qasî 197 milyon Do- 
laran alav hawirde kiriye û salane 
ev dahat zêde dibe. 

Mamosteyê Zanîngeha Dîlokê, 
Husnu Ugur, derbarê taybetmen- 
diyên bazirganî û pîşesaziya bajar 
dibêje: "dîroka bazirganî li vî 
bajar vedigere demeke pêş niha, 
ev jî wek faktorek giring bandor 
li ser bazirganiya vî bajarî kiriye. 
Herwiha av û hewaya bajarê Dî- 
lokê ji bo bazirganî û pîşesaziyê 
pir baş e, ji ber ku heta astekê 
hişk e, ji aliyekî din ve ev bajar di- 
keve ser sînor ku ji bo veguhas- 
tina alavan faktorek bihêz e." 

Oxir behsa çend fakterên din jî 
dike ku bandor kiriye li ser pêş- 
keftina Dîlokê di warê bazirganî 
û pîşesaziyê de wek şarezabûn 
derbarê bazirganîkirin, pêşkef- 
tina pîşesazî bi egera hebûna ser- 
maya zêde û hêza kar a erzan ku 
fakterek pir girîng e. 

Oxir axaftina xwe wiha bi dawî 


anî: "Li vî bajarî nêzîka 2500 kar- 
gehên cuda hene. 180 hezar kar- 
ker li Entabê, ku 100 hezar ji wan 
li çar navçeyên pîşesazî yên rêk- 
xistî kar dikin, hene." 

Ji sedî 70’ê masiyên Kurdistanê ji derve tên 


1 i Herêma Kurdistanê bazara 
masiyan geş dibe û li gor aliyên 
peywendîdar ji sedî 70'ê masiyên 
Kurdistanê ji îran û navenda 
îraqê tên. Masîfiroş Qadir Selah 
dibêje: "piraniya masiyên Hew- 
lêrê ji Musil, Samera û îranê tên, 
ji ber masiyên navxweyî kêm in û 
têra xelkê nakin." 

Rêvebirê Berhemanîn û Vejan- 
dina Samana Masiyan li Weza- 
reta Çandinî û Çavkaniyên Avê ya 
Hikûmeta Herêma Kurdistanê, 
Sîrwan Seîd gilî dike ku wek pê- 
wîst girîngî bi berhemanîna ma- 
siyan nayê dayîn: "loma neçar in 
rojane moletê bidin hatina rêje- 
yeke zêde ya masiyan." 

Pisporê samana masiyan li We- 
zareta Çandiniyê, Nasir Ezîz 
Reşîd, ji bo Rûdawê diyar kir ku 
sala 2009'an tenê 150 ton masî li 
Kurdistanê hatine berhemanîn û 
3 hezar ton ji bajarên naverasta 
îraqê û 2 hezar ton jî ji îranê ha- 
tine Kurdistanê. 

Piştî sala 2000'an berhema- 
nîna masiyan li Herêma Kurdis- 
tanê vejiya û li gor îstatîka 
Wezareta Çandinî û Çavkaniyên 
Avê ya Herêma Kurdistanê niha 
285 projeyên xwedîkirina masi- 
yan li bajarên Herêma Kurdis- 
tanê hene. Ji van projeyan 162 li 


Hewlêrê ne, 27 li Dihokê, 63 li Si- 
lêmaniyê û 33 jî li Germiyan in. 

Rêvebirê Berhemanîn û Vejan- 
dina Samana Masiyan amaje dide 
ku salane pêwîstiya Herêma Kur- 
distanê bi 5 hezar tonên masiyan 
heye, lê 150 tonan berhem tîne. 
Li gor Nasir Ezîz, ger wezaret alî- 
kariya vê rêvebiriyê bike û li gor 
plana 5 salî ya ku wezaretê da- 
niye kar bê kirin, wê hêza berhe- 
manîna navxwe salane bigihe 6 
hezar û 700 tonên masiyan: "ger 
bi awayekî baş sûd ji gol û benda- 
vên Kurdistanê bê wergirtin, di- 
kare rêjeya berhemanîna 
masiyan bi awayekî xeyalî bê bi- 
lindkirin heta cihekî ku emê bi- 


karin masiyan bişînin derveyî 
Herêma Kurdistanê." 

Nasir Ezîz diyar dike ku li gor 
pîvanên cîhanî pêwîst e her 
kesek salane 19 kîloyên masiyan 
bixwe, lê li Kurdistanê salane 
300 gram tên xwarin. Firoşkarê 
masiyan li Hewlêrê Hozan Casim 
behsa nirxên masiyan li sûkên 
Hewlêrê dike û dibêje: "nirxê 
wan di navbera 3- 9 Dolaran e." 

Niha firotina masiyên zindî li 
bazarên Kurdistanê zêde bûye û 
çend corên masiyên Newzelandî 
peydabûne. Tevî ku li gor agahi- 
yan zêdeyî 36 corên masiyan di 
avên Herêma Kurdistanê de 
hene. 
































Hûmare 69 I Rûdaw 


Kirmanckî 


13 


Kayê "Ti Gara Nîyî” Dîyarbekir 
de ame kay kerdene 


Dîyarbekir (Rûdaw) - Ti Gara 
Nîyî (Sen Gara Degilsin), nameyê 
kayêkê populer yê tîyatroyî yo. 
Kayêko sade, basît, hetê hîrê kay- 
kerdoxan ra kay beno. No kay 
hetê nuştoxê tirkan Ezîzî Nesînî 
ra nusîyayo û hetanî ewro hetê 
gelêk grûbanê tîyatroyî ra ameyo 
kay kerdene. Kayî de bi hawayêko 
mîzahî tinaz bi sifetê qarema- 
nanê seserra 20. yeno kerdene, bi 
hawayêko mîzahî sîyaset û sîya- 
setkarî rexne benê. Tam uslûbêko 
hîcvî yê Ezîz Nesînî. 

Gara bi xo karakterêko winasî 
yo ke zêde zanayîşê xo çin o. Şar 
vano qey o ceng de şehîd kewto. 
Hewceyîya şarî û sîyasetî bi qare- 
manêk esto. Werzenê bi vat-va- 
tenê mubalexeyan Garayî xo rê 
kenê qareman û meydanê şaris- 
tanî de heykelê ey ronanê. La çira 
Garayo rastikên bi xo nêvejêno û 
nêno! Kay wina dewam keno... 

No kay verê cû tercumeyê leh- 
çeya kurmanckî bibi û amebi kay 
kerdene. Nika zî tercumeyê leh- 
çeya kirdkî bi. Reya verêne Dîyar- 
bekir de, roja 19.10.2010, şan de 
saete 8 de, salona Beledîye de 
hetê kaykerdoxanê "Tîyatroyê Şa- 
ristanî (Şehir Tiyatrosu)” yê bele- 
dîye ra ame kay kerdene. Serekê 
beledîya girde yê Dîyarbekirî 
Osman Baydemir û cinîya xo, se- 
rekê beledîya Sûrî ya Dîyarbekirî 
Abdulah Demirbaş û serekê bele- 
dîya Yenîşehîrî Selîm Kurbanoglu 
zî tede qasê 250 kesan kay te- 
maşe kerd. 

Na reya verên e bîye ke Dîyar- 
bekir de yew kayê tîyatroyî bi 
kirdkî (zazakî) ameyêne kay ker- 
dene. Coka şarî bi eleqeyêko 
germ bala xo da kayî ser, hetanî 
peynî bi dîqet temaşe kerd. 

Seke mi cor ra zî va, kay xora 
kayêko hadre û meşhur o. Ez wa- 
zena karê kurdanê ma ser o çend 
çîyan vajî. Bi kirdkî pêşkêşkerdişê 
kayî çîyêko muhîm o, ganî mer- 
dim teqdîr bikero. Mi gore dekorê 



i-* îii 

Her hîrê kaykerdoxê kayê Ti Gara Nîyî 


sehneyî hol bi û her hîrê kayker- 
doxî zî rolê xo de serkewte bîy. 
Wina asayêne ke zerrî ra xebitî- 
yay, xo weş amade kerdo. La hetê 
ziwanî ra problemê zaf cidî est- 
bîy. Kaykerdoxî hetê telafuzê zi- 
wanî ra qasê nêmeyê rolê xo zî 
serkewte nêbîy. Esas tercume zaf 
xirab bi. Ziwanêko viraşte, teberê 
qaydeyanê kirdkî de amebi şuxul- 
nayene. Kirdkî bi zor kerdebî sey 
kirdaskî la ziwan zaf xeripîyabi. 

Çend formê çekuyan hetê Sêw- 
regi û Pîranî ra dekerdbîy mîyan. 
Mesela, sey "do”, "finu”, "ewta” 
"gede”. Labelê çekuya "finu” he- 
rinda "sey (gibi)” de şaş ameyêne 
şuxulnayene. Vatêne "Keso finuy 
Garo...” Zafê cayan de edatê "do” 
zî bîlasebeb amebi şuxulnayene. 

Metnê kayî destê mi de nîyo, 
qaso ke mi goşdarî kerd, ez wa- 
zena tayê çîyanê şaşan tîya nîşan 
bidî. Vatêne "ez do ro ser Gara” 
yanî, sey kirdaskî "ez dê li ser 
Gara”. Kirdkî de bi no qayde yew 
qalib çin o. Mesela, kirdaskî vanê 
"ser çavan” la kirdkî de nêvanê 
"ser çiman”, ney, vanê "çiman ser”. 
Bi no qayde, merdim vano "Ez do 
Garayî ser o...” 

Açarnayoxê kayî Sebahedîn 
Gultekin ke bi naznameyê "Xoser 
Welat” tayê rojnameyan de nu- 


seno, heme nuşteyanê xo de wina 
keno. Bi zor gramatîk û qayde- 
yanê kirdkî xeripneno, keno sey 
kirdaskî. Û bi no hawa yew zi- 
wano viraşte şuxulneno. Mesela 
nameyê çend heywanan ke hetê 
tayê dezgeyan ra serê bîlbordanê 
Dîyarbekirî de bi kirdaskî û 
kirdkî nusîyabîy zî eserî nê em- 
bazî yê. Seba îbareyê "Nameyê 
Heywanan” ey "Nameyey Sewa- 
lan” nuştbi. Herinda "Na ema min 
a” yanî vera "Ev meta min e” yê 
kirdaskî de ey "Na naca min a” 
nuştbi. Kayê "Ti Gara Nîyî” de zî 
ziwan bi no qayde şuxulnayo. 

Edatî şaş amebîy şuxulnayene. 
Mesela, herinda "Mi ra hêrs benê” 
de vatêne "Mi rê hêrs benê”. 
Edatê "di” ke kirdkî de bîyo vîndî 
la kirdaskî de esto, seraser amebi 
şuxulanayene: "Di şer de”, "di 
mîyan de...” Tirkî de vatişêkê teq- 
dîrkerdişî esto vanê, "Varol”. 
Açarnayoxî no vate sey "Ti estbî” 
açarnabi. Tayê çekuyê bînî ke mi 
vîr de mendê: juyayîş (yanî, 
yaşam), serbaz (manaya subay 
de), pêk nêard, nakokî, ciwat, niş- 
tecih, di dim şewe de (gecenin so- 
nunda), mi vîna (yanî, mi dî), 
zîyafetê şanî (yanî, zîyafetê 
şamî)... 


Murad Canşad 


Heweskarê Roja Hewrine 


N êserranê peyênan tayê bajaranê Tirkîya de kurdî rastê hê- 
rîşan yenê, lînç benê, dikanê înan yenê talan kerdene û veş- 
nayene, mal û milkê înan yeno wêran kerdene. 

Kurdî nê bajaran de 25-30 serranê peyênan de ca bîyê. Welat 
de îdareyê xo nêbîyo yan dewê înan ameyê veng (tal) kerdene 
û veşnayene, zilm û zor bi înan ameyo kerdene... Mecbur 
mendê erdê xo teriknayo. 

Wexto ke kurdî şîy bajaranê Tirkîya de ca bîy, hedîseyê ew- 
royinî nêvejîyay. Heyam sukit bi. Tayê fêlbazan no hal-hewal sî- 
yasetê xo rê kerdênê malzeme. Vatêne, şima dî, kurdê ke dewê 
xo caverdanê nêşinê welatêkê bînî de ca nêbenê, ancî Tirkîya 
de manenê; çunke ma yew ê, kes nêeşkeno ma yewbînan ra cê 
bikero... 

Kurdî feqîr bîy, tebayê xo çin bî; ne sereyî ser o ban ne sifreyî 
ser o nan. Cinî-camêrd, pîl-qij, çi kar ke kewt bi dest kerd. Karo 
tewr çetin para înan, emego tewr erjan yê înan... Xizmetkarîye, 
karê hêgayan, karê konfeksîyonî, karê çîtareyî... Karxaneyê ke 
tede heqê emegî panc quruşî nêkeno, bi kêna û lajanê kurdan 
bîy pirr, hîna zî pirr ê. Nê, şodir ra hetanî şewe 11-12 saetî gu- 
reyenê. Bi no hawa kurdan xo rê ban viraşt, bîy wayîrê dikanan. 
Çitur viraşt, çitur bîy wayîr? 

Werdene ra birna, şimitene ra birna. Kinca serê xo ra birna. 
Domanê êl-qewmî şinê mekteban, kîseyê may û pî ra kay û ke- 
lebute de yê; domanê kurdan atolye û karxaneyan ra sereyê xo 
nêvejenê teber. Yê êl-qewmî tatîl o, keyf û seyran o; yê kurdan 
serre hîrê sey û şeştî û şeş rojî kar o, gure yo. 

Sedemê nê hedîseyanê çend serranê peyênan çi yo? Qey 
kurdî lînc benê, qey mal û milkê înan talan û wêran beno? Rast 
a ke rîyê cengî ra yo, rast a rîyê cenazeyan ra yo? Êyê ke na bar- 
barîye kenê, ceng û cenazeyî zaf eynê înan de yê, zaf înan ele- 
qedar kenê? Ney! Qet eleqeyê xo pê çin o! 

Serra 2000Î ra pey ez çend serrî Bursa de menda. Yê mi he- 
pisxane bo zî hawa û qal-qirê bajarî ameyêne restêne peyê 
beran. Gardîyanî, mehkumê edlî, çapemenîya bajarî... 

Çend xortan qise fekê yewbînan ra remnayêne: 

"Wina nêbeno keko wina nêbeno! Pêroyê bajarî kurdan gi- 
rewto xo dest. No 200-250 serrî yo ma nê bajarî de yê. Yê ma 
banêko yewqat. Dîyarbekirij yeno kîşta banê ma de virazeno 
aparmanêko desqat, otêle pancêsqat. Banê ma leye de sey be- 
reqa maneno. Mêrik her çî keno; qumarbazîye, fuhûş, esrar- 
eroîn... Heme pereyê bajarî kîsikê ey de kom benê...” 

Nê xortî cenazeyan ra qet nêdejayêne. Pê keyfê xo ameyêne! 
Vatêne, eke cenazeyî zaf bêrê, dewlete nê cengî qedênena û efû 
vejena, ma zî kewenê efû ver. Omîdê înan cenazeyî bîy! 

Ya, mesele ne can o ne cendeg o. Û mesele ne Tikîya ya ne zî 
yewpareyîya Tirkîya ya... Ewro bajaranê tirkan de xeylê kesan 
çim verdayo bi mal û milkê kurdan. Verê cû, rûm, armenî û ci- 
hûdî estbîy. Her çî înan dest ra ame girewtene. Eke hendayê 
înan wayîrê mal û milkî nêbê zî, nika kurdî estê. Tayê ecêb dorê 
lewanê xo lêsenê, pabeyê roja hewrine yê! 

Cengo ke hîris serrî yo dewam keno, beno ke meşte-bîro bi- 
qedîyo. La na çimsûrîya ke vera kurdan de bena, nêqedêna. 


Mabedê Nuh Pêxamberî ya koyê Cudî 
de ame bombe kerdene 


Radyoyê Înternetî yê kurdan 
dest bi weşane kerd 


M abedê Nuh Pêxamberî ke 
koyê Cudî ser o bi seyan 
serrî verê cû virazîyayo hetê helî- 
kopteranê artêşa tirkan ra ame 
bombarduman kerdene. 

Goreyê ke ajansa Feratî îdîa 
kena, mabedê Nuh Pêxamberî û 
dodrûverê ey hetê helîkopteranê 
ke Tabûrê Madenî ya Şirnexî we- 
riştê ra nêm saete ameyê bom- 
barduman kerdene. Badê 
helîkopteran, na rey tabure ra bi 
eştişê topan mintiqa ameya bo- 
barduman kerdene. 

Mabedê Nuh Pêxamberî serê 
koyê Cudî de nuqtayêka 2089 
berze de bi seyan serrî verê cû 
ameyo awan kerdene. Mabedê 



Mabedê Nebî Nuhî 

Nuh Pêxamberî hetanî serra 1984 
ke hîna pêrodayîşanê mîyanê 
dewleta tirkan û çekdaranê PKK 
de dest pênêkerdbi, şarê mintiqa 
her serre roja hewtê temmuze 
ameyêne zîyaret kerdene. La rîyê 


pêrodayîşan ra nê 25 serrî yê ke 
koyê Cudî şarê sivîlî rê qedexe yo 
û hertim beno warê şer û pêroda- 
yîşan. Çiqas dew û şêngehê ke do- 
rûverê koyê Cudî de bîy, heme 
amey veşnayene û wêran bîy. 


R adyoyê KurdFm ke înternetî 
ser o weşane keno, sey 
APPê yewin yê Înternetî yê kur- 
dan dest bi weşane kerd. 

Radyoyê KurdFmî badê ke 
gelek wext weşana testî kerde, 
nika goreyê teknîkê averşîya- 
yeyî ra seba şuxulnayoxanê Ip- 
hone (APP Applikation) ke 
telefonê destan ra goşdarî beno, 
dest bi weşane kerd. 

Radyoyê KurdFmî bi na tay- 
betîya xo sey APPê yewin yê 
kurdan mîyanê programanê Ip- 
honî de ca girewt. Hetanî nika 
cîhan de 9500 kesan Iphon ro- 
nayo. Mîyanê welatanê ke Iphon 
ronayê de Almanya û Tirkîya 
tewr sere de yê. 


Radyoyê KurdFm ke studyoyê 
ey Almanya de yo, xo amade 
keno ke hetanî peynîya na serre 
dest bi weşana zindîye bikero. 
Radyoyê KurdFm ke do 24 saetî 
weşana zindî bikero, şewa serr- 
newa de bi organîzekerdişê 
konserêk do weşana xo ya zin- 
dîye îlan bikero. 

Radyoyê KurdFm xebata xo 
ya ke Almanya de bibo marka 
dewam keno û lebitîyêno ke 
Tirkîya de zî bibo marka. 

Weşana zindî ya Radyoyê 
KurdFmî www.KurdFm.com ser 
o bi ronayîşê Windows Media 
Player, Winanp, Flash Player û 
Real Player zî yena goşdarî ker- 
dene. 

Goran Mihemed 

G er konsolê giştî yê îranê li Hewlêrê 
di meseleya hilbijartina hunermen- 
dên Îranî û organîzekirina konserên li 
vir de, xwedî biryar be, ev mîna wê yekê 
ye ku Usameyê Kurê Laden bibe şêwir- 
mendê yekem ê Amnesty International. 

Ji xwe eger em bixwazin ji niha û şûn de 
bi awayekî eşkere xelkê li Park a Samî 
Ebdulrehman bi tadano darvebikin, wê 
demê normale em şêwiriyê bi konsolê 
giştî yê îranê li Hewlêrê bikin, ji ber ku 
ew di wî warî de bi rengê sor destrengîn 
in. An eger em bixwazin baştirîn corên 
darên lêxistinê di xwepêşandanan de 
bikar bînin, cihê herî baş îran e. Her- 
wiha ger em bixwazin fêrî baştirîn û bi- 
bandortirîn awayên şikandina rûmeta 
mirov û biçûkirina wan bibin, kî ji Ko- 
mara Îslamî ya îranê baştire ku em kur- 
sên fêrbûnê lê bibînin? 

Kekê konsol hatina Guguş (hunermen- 
deke navdar a Farse) ji bo Hewlêrê, weke 
karekî xerab li ser têkiliyên herdu aliyan 
dibîne, lê gava welatê wî tenê ji bo 'henek' 
ji sibehê heta êvarê topan bi pişta meve 
ne, ev tê wateya bihêzkirina dostaniya me, 
ji ber ku pêvenan her dinavbera dostan de 
heye. Gelo ku zeravê konsulê giştî yê îranê 
û hikûmeta wî ji Guguş û Ajansa Enerjiya 
Etomê biqete, ma guneha me çiye? 

îran hemû dinyayê weke pismamê 
Şeytan binav dike, ji ber ku wek Konseya 
Ewlekariya îranê dibêje ew hemû welatê 
wan dorpêç dikin. Manê îran a ku dor- 
pêçê deyne ser hunermendan û rê li ber 
xelkê welatê xwe bigre û nehêle ew guh- 
dariya 3 stranan bikin, welatek ku rewşa 
wî weha be û xwediya enerjiya etomê 
be, her başe ku civaka navnetewî tenê 
wan dorpêç dike û rojane şêstûşest 
caran bombebaran nake. 

Cudahiya di navbera me û Komara îs- 
lamî de ewe ku em derewan nakin û ew jî 
rast nabêjin. Li îranê kesên wiha hene ku 
bêhiş diçin nimêjê, ji ber maddeyên hoş- 
ker gelek zêdene! Qet nebe li cem me 
navnîşanên mizgeft û meyxaneyan diyar 
in û kesê diçe ciyekî naçe yê din. Helbet 
lojîka ku her kes diçe gora xwe, tê wateya 
ku her kes azade, lê diyare li îranê hemû 
diçin gorekê. 

Belgeyên dotaniya îranê bo me zê- 
dene û hêjayê konsul jibîr kir behsa wan 
bike, ji îranê gelek corên maddeyên bê- 
hoşker ji me re tên, ev jî ji bo wê yekê ye 
ku xeyala me wek a wan xweş be û em 
ewqasî gêj bin dema li Ehmedînejad te- 
maşe bikin, Guevara bê pêş çavên me. 
îran berdewam topan li me dixe, ji bo 
ku herdem ew rastiye li bîra me be ku 
em çiqas bê heval in. 

Cenabê konsul dibêje: "ev stran ji bo 
me herdu aliyan xerab in." Lê zererên 
wan ron nekirine! Ez tiştekî nabêjim, 
hûn û wîjdana xwe, deh xulekan berê 
xwe bidin hin gutarên îranê û 3 xulekan 
jî guhdariya Guguşê bikin, pişt re hûn bi 
xwe biryarê bidin. 

* Peyva 'Taxût' tê wateya kafir. Di hev- 
peyvînekê ligel Rûdawê de Konsolê Giştî 
yê îranê li Hewlêrê gotibû ku ew naxwa- 
zin Hikûmeta Kurdistanê konseran ji bo 
stranbêjên Taxûtsaz bike. Mebesta wî 
stranbêjên Fars bû ku ji Komara Îslamî 
reviyane û li derve dijîn. 


Madeya 140: Dema behskirina hûrdekariyên wê hatiye 


H ê jî pêkanîna madeya 140 a Yasaya 
îraqê, ji bo pêkanîna hevpeymaniyê 
digel her aliyeke Îraqî bo avakirina Hikûme- 
tek hevpeymanî ya nû, weke giringtirîn dax- 
waz û şertên Kurdan tê nasîn. Madeya 140 
rêya asayîkirina rewşa Kerkûkê vedike û he- 
rêmên cihê nakokiyê (nemaze vegeriyana 
xelkên koçber ji bo ser warên wan ên ku re- 
jîma Baas ew jê derxistibûn), herwiha rê 
xweş dike ji bo encamdana serjimêrî û refe- 
randûmê bo xelkê van herêman; ev referen- 
dum wê nerîna rûnîştwanên herêmê diyar 
bike ka ew dixwazin bi Herêma Kurdistanê 
re bin yan ne. 

Tê gotin ku Nûrî Malikî û serokên din ên 
Şîi, soz dane Kurdan ku ew ne tenê li ser saz- 
kirina serjimêriyê, lê ji bo encamdana refe- 
randumê di demek diyarîkirî de razî ne. Ev 
soz li hember razîbûna Kurdan ji bo pêka- 
nîna Hikûmeta nû ya îraqê hatiye dayîn. Ev 
jî di demekê de ye ku aliyên hêzdar ên nava 
lîsteya El-îraqiye bi tundî dijî cîbicîkirina 
madeya 140 sekinîne. 

Pirsa ku ji aliyê ti kesî nahê behskirin, hûr- 
dekariyên encamadayîna referandûmê ne, 
dibe sedema wê yekê nebûna armanca Par- 
tiyên Ereb ên Bexda derbarê pêkanîna refe- 
randûmê be, lê Partiyên Kurd jî ev pirs 
nexistine ber lêkolîn û nîqaşkirinê. Ji bo 
mînakger encama referandûmê 50+1 (erê) 
be, ew dever wê bikeve ser Herêma Kurdis- 
tanê? Ger wisa ye gelo hemû bajarên ser bi 
Parêzgehan dibin Kurdistan? 

Pirsên han, aloziyên cidî tînin holê. Nîqaş- 
kirin li ser pirsên han dibe ku metirsiya çê- 
bûna şer pêk bîne. Referandûm lewra ji bo 
ku beşeke rûniştvanên navçeyên cihê nako- 
kiyê tê encamdayîn, nemaze herêmên Kur- 
dan, bi awayek demokratîk beşeke girîng a 
dahatûya xwe ya siyasî diyarî bikin. Berje- 



wendiya ti kesî nîne (ji bilî cîhadiyan ku ji 
aramiyê li îraqê hez nakin), ku hejmarek 
zêde ji xelkê bi zor bên neçarkirin berewa- 
jiyê heza xwe bibin beşek ji Kurdistan. Kurd 
li hemû haletekê diviya baş bizanin ku ne- 
çarkirina xelkê ji bo hatin bo nav sîstemeke 
siyasî ya cuda de, tê çi wateyê. Girêdayîna 
bajarokên wek Hewîce û Telefer bi Kurdis- 
tanê, bêhna alozî û pirsan jê tê. 

Bêguman pêwîst e beriya referandûmê ji 
bo kêmkirina pirsên han çend pêkhat bên 
diyarîkirin, niha jî derfetek baş e ji bo Kur- 
dan. Gotûbêjkirin li ser egera encaman be- 
riya rêveçûna referandûmê, belkî bibe cihê 
nemana gumanê ji bo ew grûpên ku naxwa- 
zin bibin beşek ji Kurdistanê. Ji bo mînak ger 
bajarokek dengê “ne” bide referandûmê, na- 
keve ser Kurdistanê, ji aliyek din jî ger en- 
cama giştî ya Parêzgehê "belê” be, dîsa jî 
bajarokên wek Hewîce û Telefer ji vê pirsê 
dûr dimînin. 

Sala 2008'an Rêxistina UNAMI pêşniyarek 
kir, lê wê pêşniyaz wek lihevhatineke mezin 
bi nav kiribû, lê ne referandûm. Wê demê se- 
rokên siyasî li gor serjimêrî, nifûsnasî û lê- 
kolînkirina li ser pêkhata eşîrî, nexşeya 
parêzgehan dikişînin û bi vî awayî girêda- 
yîna bi zor ên herêman bi Kurdistan û Bex- 
dayê ve kêm dibe. îmzakirina 
lihevhatinnameyekê beriya encamdayîna re- 
ferandûmê derbarê hûrdekariyan, digel ra- 
zîbûn bo çend encamên referandûmê, rengê 


xwediyê heman destkeft be ku madeya 140 
a yasayê dimeşîne. 

Aliyên aloz ên lihevhatinameyeke han, sê 
pirsên aloz bi xwe ve digire. 

Yekem: Destkarînekirina navçeyan, (wate 
"girava Telefer" nehê çêkirin ku derdora wê 
hemû Herêma Kurdistanê be yan "girava 
Kurd" li başûrê Diyale). 

Duyem: Avakirina parêzgeha biçûk ku ji 
(bajarok, nahiye, kolan û...) pêkhatibe, bi vî 
awayî jî dengê piranî çarenivîsa herêmê di- 
yarî dike. 

Sêyem: Rêgirtina li perçebûna bajaran, ne- 
maze Kerkûkê. Dibe ku ev ne astengeke zeh- 
met be, lê dibe ku rêgirtina li perçebûna 
bajaran pirsgirêkên mezin jê dirust bibe. 
(Tenê ji rûniştvanên bajarên Orşelîm û Se- 
rayvo bipirs e). 

Wate dikare rêjeya zêde ya "belê" ji bo gi- 
rêdana bi Kurdistanê ve bê danîn, ji bo 
mînak eger li cihekî bêtirî ji sedî 70 dengê 
"belê" dan, wê demê divê ew dever bikeve 
ser Kurdistanê, herwiha dikare "nasname- 
yeke taybetî" jî ji wê navçeyê re bê dayîn ku 
rêjeya referandûmê tê de di navbera ji sedî 
30 heta 70 be. (ango eger ji sedî 30 xelkê 
Kerkûkê di referandûmê de dengê 'erê' dan 
ji bo girêdana Kurkûkê bi Herêma Kurdis- 
tanê ve, wê demê nasnameya wê wek xwe 
dimîne, lê eger ji sedî 70 xelkê Kerkûkê 
dengê "erê" dan ji bo girêdana Kerkûkê bi 
Herêma Kurdistanê ve, divê Kerkûk bikeve 
ser Kurdistanê. Ji bilî wan du encaman jî, 
eger encamek din derket diviya "nasname- 
yek taybetî" bidin wê) 

Pêwîst e Serokatiya Herêma Kurdistanê 
pêşniyaz bike yan bi awayek hevbeş digel 
hevpeymanên Bexda, hemû serok û aliyên 
siyasî yên herêmên ku nakokî li ser heye, bi- 
cive û li ser pirsên han biaxivin. 



Ji bo Tirkiyê 

Yekîtiya axa Iraqê giringtir e ji petrola Kurdistanê 


P isporê Karûbarên îraqê, Joost Hilter- 
man, bawer dike ku hêjî ji bo Tirkiyê 
parastina yekîtiya axa îraqê ji petrol û gaza 
Kurdistanê giringtir e. Wate herçend metir- 
siya Partiya Îslamî ya Desthilatdar li Tir- 
kiyê bo ser Kurdên îraqê kêmtir e, lê tirs ji 
nasyonalîzma Kurdan kêm nebûye. 

Li gor gotina Hilterman, li îraqê sê xal ji 
bo Tirkiyê pir giring in; Yekem: Yekîtiya axa 
îraqê, duyem: Kêmkirina bandora îranê, 
sêyem: Kirîna rêjeyek zêde ji petrol û gazê. 

Heftiya borî Nîçîrvan Barzanî serdana 
Tirkiyê kir, berî wî jî wezîr û kardbidestên 
Tirkiyê hatibûn Kurdistanê. Ev nîşaneya 
başbûna pêwendiyên herdu aliyan derdixe, 
lê ev jî eşkere ye ku niha jî Tirkiye ji hêz- 
darbûna Kurdên îraqê ditirse, lewra her- 
çend Tirkiye dixwaze digel Kurdan bibe 
xwediyê têkiliyên baş, lê jê re giring e hêza 
Kurd herdem sînordar bimîne û ti car herê- 
mên cihê nakokiyê nekevin dest Kurdan. 

Tirkiye armancên xwe jî bi şêwazên cur- 
bidur encam dide, ji bo mînak li Parêzgeha 
Musil piştevaniya grûpên Ereb ên wek 
grûpa Hedba ya neteweperest dike li dijî 
Kurdên parêzgeha Neynewa. Herwiha 
dema hilbijartinê jî, piştevaniya lîsteya EL- 
îraqiye ya Eyad Elawî û wan alî û partiyan 
kir ku li Kerkûkê li dijî cîbicîkirina madeya 
140 û berfirehkirina çaroveya desthilata 
Kurdan disekinin. Li Ewrûpa û Amerîka jî 
piştgiriya aborî pêşkeşî wan partiyên Turk- 
manî dikin ku li dijî Herêma Kurdistanê ne. 
Serbarê vê yekê jî Tirkiye balyozxane li 


Wladimir 

Van 

Welgenburg 



Kurdistanê avakiriye û asta peywendiyên 
xwe yên bazirganî jî zêde kiriye. 

Ev jî yek ji armancên aramragirtina Ba- 
şûrê Rojavaya Tirkiyê û baştirkirina rewşa 
aboriya vê herêmê ye, ji ber ku eger li wir 
rewşa aborî nebaş be, astê piştevanîkirin ji 
Partiya Karkerên Kurdistanê PKK'ê zêdetir 
dibe û eva jî nearamiyê li pey xwe tîne. 
Herwiha rewşa aboriya Herêmên Kurdan 
ên Tirkiyê bi tewahî girêdayî aboriya He- 
rêma Kurdistanê û beşên din ên îraqê ye. 

Dîsan nûkirina peymannameya hevka- 
riya navbera Tirkiye û îraqê li ser hêla pet- 
rola Kerkûk-Ceyhanê di meha îlon de vê 
rastiyê rontir dike ku ji bo Tirkiyê yekîtiya 
axa îraqê ji petrol û gaza Kurdistanê giring- 
tir e, ji ber ku li vir Tirkiye Bexda hilbijart û 
eşkere kir tenê îtraf bi serweriya siyaseta 
petrola Hikûmeta Federal dike. Herwiha di 
peymannameyê de behsa hevkariya di nav- 
bera îraq û Tirkiyê di warê berhemanîna 
gazê de hatiye kirin, tevî ku îmkanên Bexda 
ji bo derxistina gazê nînin, lê Kurdistanê 
ew îmkan heye! 

Bexda heta niha jî nekariye elekterîkê ji 
bo welatiyên xwe bi tewahî dabîn bike, lê 


Kurdistanê ji rêya gaza xwe rêjeyek zêde 
elektirîk dabîn kiriye. 

îmzekirina peymannamê diyar dike ku 
Tirkiye dixwaze bi pêkanîna guşarên ser 
Kurdan, wan neçar bike ku ligel Bexda pêk 
bê, ji ber ku hebûna pirsên navbera Kurdis- 
tan û Bexda rê li derçûna yasaya petrol û 
gazê girtiye û ev jî bûye cihê nîgeraniya Tir- 
kiyê. Kurdên îraqê bêyî hevkariya Tirkiyê 
nikarin petrol û gaza xwe bişînin derve, 
tevî ku Kurd pir hez dikin vî karî encam 
bidin ji bo ku perê zêdetir bidet bixin û 
aboriya xwe bihêz bikin. Ji bo îranê Kurd 
tenê dikarin bi qaçax petrolê bişînin, ev jî 
hem dahatek kêm heye û hem jî serêşiyê ji 
bo Amerîka çê dike, lewra Tirkiye dixwaze 
di rewşeke weha de Kurdan bixe bin guşa- 
ran ji bo ku serweriya siyaseta petrola 
îraqê li ser xwe bipejirîne. 

Pirsa mezin ji bo Tirkiyê ev e ku hê hikû- 
meta nû ya îraqê pêk nehatiye û Tirkiye jî 
dixwaze hikûmetek pê bê ku aliyên Sunnî 
tê de desthilatdar bin, ne Şîie ku zêdetir 
nêzîkê îranê ne. 

Ger hikûmet pêk bê, Tirkiye dixwaze rola 
navbijîvaniyê di nava Kurd û Bexda de bi- 
lîze ji bo çareserkirina pirsên netewî. Digle 
vê jî çavê Tirkiyê li petrol û gaza Kurdis- 
tanê ye, lê Tirkiye wê demê petrol û gaza 
Kurdidtanê dixwaze ku Bexda bide wê, ne 
Hewlêr! Armanc jî girêdayîna Kurdan e bi 
Bexda ve ji bo ku hizra serxwebûnê nekin, 
ji ber ku hê jî Tirkiye ji berfirehbûna dest- 
hilata Kurdan li îraqê ditirs e. 

Dementieva dev 
ji tenîsê berda 

T enîsvana Rûs a 29 salî Elena 
Dementieva di şampiyoniya 
jinan WTA ya li Katarê de dev ji 
tenîsê berda. Dementieva di sala 


1988'an de dest bi tenîsê kiribû 
û di 16 tûrnovayan de şampiyonî 
bidest xistibû û di Olîmipiyata 
Pekînê a 2008'an de jî madalyaya 
zêr wergirtibû. 

Elena Dementieva di 15'ê 
Cotmeh a 1981'an de li 
Moskovayê hatibû din- 
yayê, ji sala 1988'an û şûn 
de tenîsê dilîst. Navê De- 
mentievayê ji sala 1988'an 
û şûn de hertim di nava 
20 lîstikvanên herî baş 
ên jin de derbas dibû. 
Dementieva hefta 
borî li şampiyoniya 
Katarê di lîstika li 
himberê Francesca 
Schiavone ya Îtalî 
de maçê 2-0 winda kir û daxu- 
yand, "Ez ji her kesî re ku piştgi- 
riya min dikirin, spas dikim. Ez 
niha di nava gelek hestên germ 


de me. Zehmet e ku ez bêjim bi 
xatirê we." 

Dementieva ragihand ku wê ji 
destpêka sezonê de fikiriye ku 
dev ji tenîsê berde, jiber ku ew 
êdî 29 salî ye û dixwaze di jiyana 
xwe de hîn guhertinan bike. 

Dementieva di sala 2004'an de 
bûbû şampiyona French Open û 
di heman salê de bûbû şampi- 
yona US Open û di sala 2008'an 
de jî bûbû şampiyona Olîmpiya- 
tên Pekînê û madalyaya zêr wer- 
girtibû. Dementieva ji sala 
2003'an pê ve di rêza 20 lîstikva- 
nên herî baş de cîh digirt, careke 
bû 3. lîstikvana jin û di hemû tur- 
novayan de bi giştî 14 milyomn 
Dolar pere bidest xist. 

Piştî Olîmpiyata Pekînê De- 
mentieva gelek caran birîndar 
bûbû û bi nexweşiyên xwe re 
mijûl bû. 


Kolêja Sporê jinên ducanî naxwaze 


Silêmanê (Rûdaw) - Rêvebirê 
Kolêja Perwedeya Werzişî li Za- 
nîngeha Silêmaniyê dibêje keçên 
ku werin kolêja me û ducanî bin, 
divê destûrê bistînin û biçin mala 
xwe, ji ber ku em nikarin wan 
bixin dersên pratîkê. 

Rêvebirê Kolêja Perwerdeya 
Werzişî li Zanîngeha Silêmaniyê, 
Dr. Elî Qadir, ji bo Rûdawê got 
"Nêzîkî ji sedî 70'ê dersên kolêja 
me pratîkî ne û tê de gelek tevger 
û bez tê hene, vêca ji bo ku jinên 
ducan ên ku li vir dixwînin digel 
zarokê wan jî saxlem bimînin, em 
destûrê didin wan ku biçin malê 
û eger ew xwendekar qayil jî 
nebe, dîsa tê destûrdayîn.'' Dr. Elî 
herwiha got "Her keça ku li vir 
dixwend û ducanî dibû me nehêşt 
ew xwandina xwe berdewam 
bike û me ew şandiye malê.'' 

Li gor axaftinên Rêvebirê Ko- 



Keçên du can ji bo tendirustiya xwe divê tevlî dersên pratîk nebin 


lêja Perwerdeya Werzişî li Silê- 
maniyê, li ser asta îraqê bêtirîn 
hejmara keçan li kolêjên Perwe- 



Amed (Rûdaw) - Tîma Diyar- 
bakirsporê di maça li hemberê 
Samsunsporê de jî biserneket û 
di tabellaya lîgê de di cihê xwe yê 
herî binî de ma. Pûanên Diyarba- 
kirsporê hê jî 3 ye. Roja 31'ê Cot- 
mehê di 10. lîstika sezonê de 


Diyarbakirspor bû mêvanê Sam- 
sunsporê. Tîma xwediyê malê bi 
lezgînî dest bi lîstikê kir û di 45 
deqeyên pêşî de 3 gol avêtin qe- 
leya Diyarbakirsporê. Di nîva 
duyem de forvetê Diyarbakirs- 
porê Ali Cansun di deqeya 68.de 


: ? 'Milli 

a 1 1 ii 



Çinar Wirya diçe Çînê 

Lîstikvana Tîma Setrenc a Pêşmerge- 
yên Silêmaniyê û Tîma îraqê, Çinar 
Wirya, wê biçe Çînê û beşdarî du lîgên 
Asyayê bibe. 


Silêmanî (Rûdaw) - Lîstikvana 
Kurd, Çinar Wirya Qanîi, ku li 
ser asta welatên Ereb û Asyayê 
xwediya çendîn medalyayên zêr 
û zêv e, di dema borî de beşdarî 
çend olîmpiyatên navnetewî 
bûye û kariye asteke bilind 
nîşan bide. Navborî derbarê astê 
lîstika setrencê li Kurdistanê da- 
xuyaniyek da Rûdawê û got, "Ez 
dibînim ku setrenca Kurdistanê 
di asteke baş de ye, lê ne li gor 
pêwîstiyê ye, ji ber ku li vir bêtir 
girîngî bi lîstika fûtbolê tê dayîn, 


lê ne bi setrencê." 

Çinar berî çend rojan ji bo 
beşdarbûna lîgeke setrencê berê 
xwe daye Çînê û paşê jî wê ji bo 
heman mebestê biçe Urdinê. 
Çinar derbarê beşdarbûna xwe 
ya wan herdu lîgan de got, "Ez 
dixwazim li ser asta îraqê bêti- 
rîn medalyeyan bidest bixim." 
Ew hêvîdar e ku li Kurdistanê 
fêrgeheke taybet ji bo lîstina set- 
rencê bê avakirin û ji bo wê lîs- 
tikê rahênerên biyanî yên pispor 
bên garantî kirin. 


DalKurd 6 lîstikvanên xwe diguherîne 

DalKurd kadroya xwe nû dike 


deya Werzişî yên herdu zanînge- 
hên Silêmanî û Selaheddîn a 
Hewlêrê dixwînin. 


Rêzetêkçûn didome 

Diyarbakirspor ji Samsûnê jî bê pûan vegeriya. 


gola tîma xwe ya yekem û ya dawî 
avêt û skora maçê 3-1 bi dawî bû. 


7 meh in serkeftin tune 

Diyarbakirspor ne tenê di di 10 
maçên sezona 2010/2011'an de 
bisernakeve, lê ev 7 meh in ku 
qek serkeftin nedîtiye. Maça bi- 
serkeftî ya herî dawî Diyarbakirs- 
por li himberê Antalyasporê di 
27'ê Adar a 2010'an de li Antalya 
lîstibû û 1-0 biserketibû. Ji wê 
rojê pê de, Diyarbakirspor ti maç 
nestendiye. 


Dalarna (Rûdaw) - Tîma Dal- 
Kurd di çarçova amadekariya se- 
zona 2011'an de dest bi 
guhertina kadroya xwe kir. Di vê 
çarçovê de wê Klûba DalKurdê 
heta l'ê Kanûnê di şûna 
şeş lîstikvanên ku 
peymana wan bi 
dawî dibe, şeş 
lîstikvanên nû 
tevlî kadroya 
xwe bike. 

S e r o k ê 
Klûbê Ra- 
mazan Kizil 
daxuyand 
ku ew ê sê 
lîstikvan ji 
bingeha klûba 
xwe û sê lîstik- 
vanên din ên bi 
ezmûn jî ji klûbên din 
bistînin. 

Sezona lîgên Swêdê yên jêr di 
24'ê Cotmehê de bi dawî bû û se- 
zona nû wê di 15'ê Gulan a 
2011'an de dest pê bike. Klûb jî di 
vê navberê de ji bo amadekariya 



sezona nû lîstikvanên xwe nû 
dikin. Tîma Kurd DalKurd bi vê 
mabestê roja 30'ê Cotmehê 5 lîs- 
tikvanên nû di lîstikeke ceriban- 
dinê de temaşe kir û ji van yekî 
Afrîkî yê bi navê Ammar 
Ehmed eciband. Se- 
rokê Klûbê Ra- 
mazan Kizil 
daxuyand ku 
du klûbên ji 
Lîga Als- 
venskanê 
jî li dû vî 
lîstikvanê 
ne. Kizil 
da zanîn ku 
ew roja şe- 
miya borî bi 
lîstikvaneke 
din re jî hevdîtin 
çêkirine û dixwazin 
wî jî tevlî kadroya xwe bikin. 

6 lîstikvanên DalKurdê pey- 
mana wan di l'ê Kanûnê de bi 
dawî dibe û divê klûb heta wê 
demê, di şûna wan de 6 lîstikva- 
nên nû bicîh bike. 

Kovara mêran, jinên xweşik 
diyar kirin 


K ovara mêran a ku navenda wê li Ame- 
rîka yê û li 17 welatan tê weşandin, 
Esquire jinên herî xweşik ên sala 2010'an 
diyar kir. Versiyona kovarê Esquire îs- 
panya, bi gelek wêneyan 'Atlasa Jinên 
Zindî yên Seksî 2010" belav kir. Di nava 
van 195 jinên bijartî de gelek top model, 
aktrîs, stranbêj, siyasetmedar, spîkerên 
televizyonê û hevjînên siyasetmadaran ên 
ku bi navê First Lady tên naskirin, hene. Li 
gor kovarê jina herî xweşik a Almanyayê 
Diane Kruger, ji Brezilyayê Gisele Bundc- 
hen, ji îtalyayê Monic Bellucî ye. 

Li gor Esquire îspanya ji Arjantinê jina 
herî xweşîk Serokadewlet Cristina Fer- 


ANF - 29'ê Cotmehê ku li 
Tirkiyê ev 86 sal in wek 
Cejna Avakirina Komarê 
tê pîrozkirin, bêtir li he- 
rêmên Kurdan dibe xwe- 
pêşandana hêzên 


helwesta "pîrozkirina" 
cejna 29'ê Cotmehê, di 
Facebookê de çalakiyeke 
sîber pêkanîn. Hackerên 
Kurd di Facebookê de 
gelek malperên nijadpe- 
rest ên Tirk hack kirin. 

Grûpa hacker a Kurd ku 
xwe wek "Tevgera Aza- 
diya Kurd" binav dikin, 
tola malperên Kurd ên ku 
meha borî ji aliyê hacke- 


dan, standin û gelek mal- 
perên ku di Facebookê de 
propagandaya nijadpe- 
restiya Tirk û dijminatiya 
Kurd dikirin, kirin bin 
destên xwe. 

Çend malperên ku ha- 
tine hacker kirin ev in: 
"îzmirli Ulkuculer", "Ma- 
nisali Ulkuculer", "istan- 
bullu Ulkuculer", 
"Ankarali Ulkuculer". 


nandez e. Wekî din: Seroka Giştî ya Yeki- 
tiya Niştiman a Ukraine Yuliya Timoşenko, 
Hevjîna Serokê Fransa 
Carla Bruni û Hevjîna 
Kevneserokkomarê 
Azarbaycanê, Mih- 
riban Aliyev; ji Af- 
rîkaya Başûr 
aktrîs Charlize 
Theron, ji Tirki- 
yeyê modera- 
tora televizyonê 
Burcu Esmer- 


soy e. 


Dilşad Zaxoyî 
poşman e 


D ilşad Zaxoyi sala 
1994'an berhema xwe 
ya yekem bi navê 'Dîlbera 
Min' belav kir, niha heşt 
berhemên wî hene. 
Zaxoyî dixwaze hin 
stranên zarokan û 
sirûdên olî jî bi- 
bêje, ew dibêje 
\ ne pêwîst e 
stranbêj keçan 
\ di klîpên xwe 
! de bikar bînin: 
H "Ger stran wê 
7 nexwaze pê- 
H wîst nake, lê mi- 
/ xabin hin 

^ hunermend berê 
[ xelkê didin tema- 
d şekirina bejin û 
J balakeçan." 

WSjjr Zaxoyî sala 
WT 1997'an hatiye 
■ derveyî welat: "Ha- 
H tina min çavlêkirin 
V bû û ez poşman im, 
I xwezî nehatibama, lê 
IH ez ê her vegerim 
■ Kurdistanê." Ew di- 
■ bêje "Li hin konse- 
■ rên li Ewrûpa dema 
H kesekî ala Kurdis- 
H tanê datanî ser milê 
■ min, çavên min tije 
■ hêsir dibûn." 






/\ 


xwe 


gelek posteran de bi şeweyeki tam 
tazî belavkirine û li ser wan nivî- 
sandiye "Baştir e ez tazî bim, lê ne 
heyarê ajelan li xwe bikim." Rêxis- 
tina PETA dibêje ku "ajel îşkence- 
yeke mezin dikşînin, ji ber ku eyarê 
wan bi saxî tê rakirin, ji bo ku 


eyare wan xerab nebe. Krupa 
bangî hevalên xwe yên model û di- 
zayner kir ku eyarê ajelan li xwe 
nekin: "Ez nizanim çawa hin dizay- 
ner dikarin eyarê ajelan li xwe 
bikin, tevî ku dizanin ew ajel bi saxî 
hatine jigirtin." 


r op model û listîkvana sîne- 
mayê, Joanna Krupa, ji bo pişt 
giriya rêxistina ajalperest PETA ku 
çalakiyan di warê parastina mafên 
giyandarên "bê îrade" de didomîne, 
kampanyeke xwetazîkirinê destpê- 
kir. Joanna Krupa wêneyên xwe di 


Xaçepirs 

1 2 3 6 7 8 9 10 11 12 


Çeperast: 1- Welatekî Ewrûpayê - Rengek. 2- Şev, piştî nîvro - Amnesty înter- 
natîonal - Bide min, bîne, êmê heywanan. 3- Darek (berepaş) - De haydê, yalla, 
rabe (berepaş) - Heywanek. 4- Horî, melayîket (berepaş) - Hacetek agirpêxistinê 
(berepaş). 5- Generalê deryayê. 6- Agir, namûs - Kesên ku berê mîr û paşa per- 
werde dikirin (berepaş) - Pereyên Ispanya û Arjantînê. 7- Netewperest, netewîst. 
8- Pîvanek dirêjîyê, bi taybet ji bo deryayê tê bikaranîn - Bi Ingilîzî "şêr" - Deng, 
awaz. 9- Navekî zilaman - Gotin û dijûnên kolanan (berepaş). 10- Fêkîyekxweş 

- Unîted Kîngdom - Navnîşana malperên înternetê. 

Serejênl- Jinên ku şîr didoşin - Bide min, bîne. 

2- Şirove, nirxandin, analîz (berepaş) - Fikir, 
hişmendî, îdeolojî. 3- Navekî keç û jinan (berepaş) 

- Li Misrê çiyayek 2285 metro bilind. 4- Por, gijole, 
mûyê heywanan (berepaş) - Navekî jinan. 5- Gotina 
telefonê - Gotinek ecêbmayînê. 6- Ne tûj, nabirre - 
Nameya salê, teqwîm (berepaş). 7- Rastî, berbiçavî 
(berepaş). 8- Meha Newrozê - Bangkirina zilaman, 
navtêdan. 9- Pirsek, pirsa di derbarê zilaman de - 
Kesê ku xelkê dixapîne. 10- Hacetek hilgirtinê, firax 
û xwarin dikevê (berepaş). 11- Şanoka kurt, kur- 
teşano - Derzîyên dar û devîyan, darikên sertûj. 12- 
Qezenc, fayde - Notayek - Şêweyekî muzîkê. 


Bersivên hejmara 68 


m 

e 1 

a y | ê | c 1 i 1 z 1 î 1 r 1 î 

e 

f a 

r e M iruraz 

y 

û n 

a npmJlTJJöJlm 

~rBe 

r P|Tr|aP|dHm[ê~ 

e 

zlm 

ITInJTjJdraTp T | r 

m 

ag 11e | f | a| n |d | i n| 

X 

î m|xJ7|a|7"a|k 

a 

y a 

mlje aJJêTpHfs 

n 

a s 

a[n d i rTHanTa 

t 

i r|i 1 a m| r | e | b ■ 






















































































































